
DENTRO di algun dia, Minister di Medio Ambiente Ursell 
Arends lo bolbe anuncia otro momento pa pueblo bay tira 
sushi di cas den un of mas container cu gobierno ta pone y 
paga pa asina alivia e crisis di sushi cu tin den tur pero tur 
bario rond di Aruba. 


Hasta e plan aki di e mandatario, no a resulta algo positivo 
mescos su decision di cera e dump na Parkietenbos sin cu 
tabatin un solucion adecuado cu pueblo por a bira cu esaki 
na man. 
Mas y mas ta un hecho cu pueblo a fada cu e asunto aki, 
pueblo ya no ta importa su mes mas kico e minister haci 
of priminti y hopi a dicidi di atende cu sushi di cas den nan 
propio manera, loke hopi bes no ta bon tampoco. 


Pa keda den centro di Oranjestad so, por publica cantidad 
di sitionan caminda hendenan ta tira sushi entre otro den 
e bario na Eagle caminda desconocinan ta pasa tira saco 
di sushi for di nan auto, lagando esakinan dilanti di e edifi- 


cionan benta cual ta crea un bista hopi mahos. 


Fuera di e tipo di accion aki cu no ta aceptabel y ta di 
condena, tin cu señala cu e comportacion aki ta tuma luga 
pa falta di un maneho di gobierno y e minister encarga di 
presenta algo cu pueblo por biba cu ne y por carga e peso 
financiero di esaki. 


Na Klip esunnan cu ta pasa cerca di e brug y e rooi cu tin 
eynan, hendenan iresponsabel a cuminsa tira saconan di 
sushi caminda supuestamente cu e intencion cu e saconan 
aki lo cay den e awe y disparce for di bista pero mayoria a 
cay net riba e piedranan na banda. 


E situacion a caotico y ta mustra di lo sigui bira algo serio y 
loke ta mas preocupante ta cu den un temporada cu Aruba 
ta ricibi hopi crucero cu centenares di bishitante, nan ta 
cana den un centro di Oranjestad cu na cierto sitionan ta 
parce un “chique” di porco. 


Falta maneho di desperdicio ta pone pueblo desespera 

AYERA mainta mas cu 10 chauffeur di truck cu ta chupa 
“beerput” a presenta den un accion conhunto, pa avisa 
comunidad, cu servicio di e trucknan aki, lo aumenta desde 
awe 15 di Maart, cu 25 florin pa motibo di e mal maneho cu 
gobierno a bin ta hibando. 


E accion a tuma luga na Parkietenbos ya cu a bin resulta 
diamars mainta un tubo principal a rementa na e planta aki 
loke a pone cu a bay over na cera e luga mesora loke a haci 
un situacion cu ya ta delicado, ainda mas serio. 


A simplemente pone un papel cu e aviso riba porta di e luga 
cu ta duna indicacion cu no por deposita awa di pos n’e sitio 
aki ya cu no por procesa esaki of manda e awa pa lama y na 
mes momento a dirigi tur chauffeur di e trucknan aki, pa bay 
deposita nan cargamento na e planta cu a keda na Zeewijk. 


Mientras cu gobierno pa medio di DOW ta desvia e problema 
dirigi esaki pa un otro bario, no a tene cuenta cu e ruta aki 
ta costa e trucknan mas uzo di diesel cu ya caba diaranson a 
conoce un aumento di prijs drastico y ta un gasto cu e chauf- 
feurnan tin cu bay busca unda tin cu saca e placa adicional 
aki pa brinda servicio. 


No por kita e resto di sushedad den e ‘incinerator’ ya cu tin 
un decision di Corte caminda a dicidi cu gobierno mester tin 
un asina yama “hindervergunning” cu nunca a wordo regla 
y cu na e momentonan aki, lo ta dificil pa ciudadanonan den 
e bario aki, firma cu nan ta di acuerdo pa kita e sushi di pos 
seco aki, cu lo bolbe percura pa un holo desagradabel y hopi 


stinki den e bario. 


Segun informacion ricibi for di DOW, e trabou di mantencion 
lo bay tuma seis siman, pues pa seis siman tur truck cu saca 
sushi di pos, conoci tambe como ‘veerput’, sea cu ta for di 
Noord, Oranjestad, Santa Cruz, Madiki of rond di e isla, tin 
cu hiba e truck ta na Zeewijk loke ta pone cu esaki lo trece 
un presion financiero formal pa doñonan di truck. 


Na e sitio e grupo a mustra cu no ta keda nada otro cu intro- 
duci un aumento di 25 florin riba loke nan ta cobra caba pa 
saca awa sushi di pos cual gasto adicional e ciudadano tin 
cu paga. 


Ya caba tin problema cu e planta di RWZI na Bubali caminda 
ainda gobierno y Minister di Medio Ambiente, Ursell Arends, 
no tin solucion pa esaki y ainda ni gobierno sa for di duna 
e lo saca miyones pa atende cu e problema serio aki cu ta 
afectando formalmente e sector turistico rond di Palmbeach. 


Mientras cu Minister Arends den pasado a trata di laba man 
mustrando cu el a bin haya e problema asina, berdad di e 
situacion ta cu su persona a drenta su di tres aña como 
Minister y simplemente no a busca pa haya un solucion p’e 
asunto aki. 


E asunto aki ta rekeri un solucion a corto plaso mirando cu 
tin miles di camber di hotel ta kedando cla y cu lo produci 
mas awa cu ta bay p’e planta di purificacion di Bubali cu ya 
caba no por atende loke e ta hayando n’e momentonan aki. 


Pueblo cu gasto adicional di 25 florin 


Accion di chauffeurnan na planta di RWZI na Parkietenbos 

Departamento di Labor y Investigacion 


Orario pa atende publico diabierna 15 di maart 2024 


Departamento di Labor y Investigacion ta participa na tur 
cliente cu riba diabierna 15 di maart 2024 nos lo ta cera pa 
publico di 12:00’or di merdia en conexion cu reunion di 
personal. 


Departamento di Conflicto lo atende publico te cu 11:00’or 
di mainta riba e dia aki. 


Nos ta pidi disculpa si esaki por trece cualquier inconvenencia. 


Director suplente, 
Sr. A. Lee Riviears 


POR papia di prioridad pa cantidad di cos pero 
Gabinete Wever Croes II ta mustrando cu su 
prioridadnan ta totalmente for di sla y caminda 
no tin hustificacion di loke ta tumando luga. 
E mentalidad di gobierno ta perdi y mirando 
ultimo desaroyonan cu a bin ta tumando luga, 
parce cu e “ambiente” pa haci campaña politico 
pa eleccion di 2025, ta dominando gobierno y su 
dos fraccionnan den Parlamento, por completo. 


E ansiedad pa trata di convence pueblo votado 
cu nan realmente a traha bon pa pueblo, ta 
birando algo desespera y ya no ta importa kico 
nan tin cu uza pa trata di mustra bon den bista 
di e pueblo votado. 


Diamars por ehempel, Minister Geoffrey Wever a 
haci henter un presentacion caminda el a sinta 
firma un acuerdo entre gobierno, cu ‘by the 
way’ ta accionista mas grandi di NV Elmar, pa 
loke e mandatario y su gobierno ta considera 
algo grandi, esta instalacion di “stacionnan di 
recarga” pa autonan electronico. 


Ta un hecho cu ya dilanti di edificio principal 


Economia di Oranjestad stanca 


Pero Minister di Economia a presenta proyecto pa autonan electrico 


di Elmar na Oranjestad, ya tin dos stacion di recarga pa pueblo pero 
Minister Wever y su gobierno, ta haya cu ta un noticia grandi cu Elmar 
lo instala un serie di e “chargernan” aki, no pa sirbi pueblo pero pa sirbi 
su Departamento di Asuntonan Economico. 


Esaki ta nifica cu e gran plan aki no ta pa yuda pueblo pero ta pa yuda su 
propio departamento cu den ultimo dos aña y algo, ainda no a concre- 
tisa un maneho economico adecuado y solido. 


DESVIA 
Loke ta mas serio ta e hecho cu riba mesun dia cu ta sali publica e 
hecho importante caminda cu ta confirma cu e “bestaandsminimum” a 
bolbe subi y haci e distancia entre loke miles di cas di famia ta haya na 
entrada tur luna, ainda mas grandi ya cu e cifra aki di ‘bestaandsmin- 
imum’ ta wordo calcula riba aumento di costo di bida. 


Minister Geoffrey Wever cu e anuncio cu realmente ta regarda algo 
di NV Elmar, a duna e impresion cu e anuncio di instalacion di “char- 
gernan” pa autonan electrico pa su DEACI, ta pa minimalisa e impacto 
cu publicacion di e ‘bestaandsminimum ta trece cu’ne. 


Ta for di aña pasa Gabinete Wever Croes II a bin ta haci esfuerso grandi 
pa desvia atencion di loke nan NO ta haciendo na interes di pueblo ya 
cu gobierno hunto cu e dos fraccionnan di MEP y RAIZ cu ta sostene 
e coalicion, a celebra e hecho ora cu CAft a confirma cu nan a logra 
un surplus riba presupuesto 2024 y hasta a parti e placa aki, manera 
soldaatnan Romano cu a rifa un manta di Hesus ora cu el a wordo tuma 
preso. 


Proyectonan cu no ta di gobierno, proyectonan cu no ta envolvi inver- 
sion den drechamento di scolnan, drechamento di careteranan cu ta den 
mal estado, cu no ta e planta di purificacion di awa na Bubali, tampoco 
sikiera haci un esfuerso pa alivia e placa cu famianan cu ya caba ta hopi 
preta dor di maneho di mesun gobierno aki, pa pasa aumento di placa 
pa bay scol. 


Pues e mesun ciudadano cu tin cu bay paga mas pa gasolin cu e 
aumento di gasolin y diesel, ta para mira awor con e mesun gobierno 
aki ta sumamente feliz cu gobierno si a instalando stacionnan di recarga 
pa autonan di gobierno!! 

DIARANSON 13 di Maart 2024, Asociacion di 
Consuladonan di Aruba hunto cu Ministerio di 
Integracion ta yega na un protocol di cooperacion, 
pa por brinda un plataforma di apoyo y guia sincero 
y honesto na tur esnan cu kier haci un bida na Aruba. 
Cu e protocol aki, e Consuladonan na Aruba lo duna 
asistencia na esnan cu kier regula nan estancia na 
Aruba, of na esnan cu kier pidi un extension di nan 
permiso, of saca un prome permiso. Pues basicamente 
e Consuladonan lo asisti tur hende di nan respectivo 
pais cu nan peticionnan di permisologia. E protocol aki 
lo sigura cu e proceso aki lo sosode via un canal legi- 
timo. 


Minister Glenbert Croes a expresa di ta sumamente 
agradecido na tur e consuladonan na Aruba pa e 
cooperacion aki, mirando cu den pasado, hopi hende 
a wordo abusa cobrando sumanan cuantioso pa por 
saca permiso sin cu nunca a haya esaki. A traves di 
e Consuladonan, esaki lo ta e plataforma di apoyo 
humano y honesto pa brinda asistencia na nan respec- 
tivo comunidad. Y pa e comunidad cu no tin un represen- 
tacion Consular na Aruba, nan por yega cua Consulado 
cu ta y nan lo ricibi e asistencia aki. 


E mandatario a indica di a hiba un combersacion cu un 
di e consulnan cu tin un trayectoria largo riba Aruba 
y el a expresa na su persona cu den tur su 40 aña na 
Aruba, nunca a yega di bin na un protocol asina. P’esey 
e dia aki, 13 di Maart 2024, ta un dia historico cu legit- 
imidad, y esaki ta trece cu ne un sentimento di satis- 
faccion pa sa cu e Gobierno aki, por a yega na dicho 
protocol di cooperacion cu un plataforma di apoyo pa 
tur esnan cu di un manera honesto kier residencia na 
Aruba. 


E protocol di cooperacion aki a wordo seya riba e fecha 
di 13 di Maart 2024, cu firma di Minister di Integracion 
Glenbert Croes y firma di e Asociacion di Consuladonan. 


Cu e protocol aki, Gobierno ta crea un fundeshi pa un 
Aruba miho pa un y tur, na unda no tin distincion, y na 
unda e hermandad, solidaridad, y union cu mester existi 
entre nos tur, ta keda refleha a traves di un protocol di 
cooperacion. Minister Croes ta gradici tur esnan cu a 
yuda pa por yega na e protocol aki y pa nan confiansa 
den e protocol di cooperacion importante aki. 


Minister Glenbert Croes: 


Gobierno di Aruba hunto cu e Asociacion di 
Consuladonan ta firma un protocol di cooperacion 

UN ley cu lo a contribui pa haci Serlimar inde- 
pendiente y para riba su propio pia, te dia di awe, 
casi 6 aña despues, ta den su segunda tanda den 
Parlamento di Aruba y ta parce cu no kier termina e 
tratamento aki, Otmar Oduber a declara durante e 
programa ‘Nos Realidad’ cu por wordo sigui live via 
Facebook page di Nos Pais, Power FM of Diario TV. 
E ley aki ta significa dos diferencia grandi pa 
Serlimar. 1. Nan lo por para riba nan propio pia. 
Mescos cu cualkier parti mundo desaroya, tur 
hende lo tin e obligacion di paga pa e sushi cu nan 
ta produci na Aruba. Esaki no kiermen cu mester 
bay paga sumanan halto, e tempo ey a acorda 
hasta cu gremionan sindical cu a firma un docu- 
ment bayendo di acuerdo cu e suma di Afl. 27,50 
pa cada cas. Loke e ley lo a haci ta cu Serlimar 
lo por a saca aanmanning pa nan por cobra. 
2. Crea e oportunidad pa tin un incinerator na 
Aruba manera tur rapport ta indica, cu ta e unico 
solucion cu por tin pa desperdicio na nos isla. 
Durante e tratamento di e ley den Parlamento 
a bin dilanti bisando cu por bay cu e opcion di 
exporta sushi, pero esaki Otmar cu e tempo ey 
tabata minister, a indica cu no lo funciona, pasobra 
paisnan lo prohibi importacion di sushi, y ‘dicho y 
hecho’ esaki a sosode. 


“E tempo aya a hunga wega den Parlamento. Un 
parlamentario cu tabata sostene gobierno a bula 
afo, no kier a haya presion, no kier a vota pa e ley 
aki y ora mester a vota, un otro parlamentario a 
bisa cu si su ley di cannabis no pasa, e no lo firma 
pa ningun ley di Serlimar pasa, pasobra bo tin cu 
‘cani mi pa mi cani bo’. E politica ey mester caba! 
Lamentablemente nos ta mira cu e la sosode 7 aña 
pasa, e la sosode 5 aña pasa y e ta sosodiendo awe 
atrobe”, ta palabranan di Oduber. 
Agregando na esaki, e ta bisa cu esey ta e motibo 
pa cual Plataforma Nos Pais a bin, pa traha hunto, 
pasobra tin beneficio ora ta traha hunto, independ- 
iente si ta gremio comercial, sindical, organisacion 
politico of no. Ta importante pa papia cla riba e 
realidad cu tin na Aruba. 


Ley pa soluciona 
problematica di 
desperdicio tin casi 6 
aña pega den Parlamento 

N’E momentonan aki no tin un maneho di desperdicio na 
Aruba. Ta papia di un economia circular, cual ta algo positivo, 
pero cu anteriormente a wordo critica. Tempo Otmar Oduber 
a inicia cu esaki, criticanan tabata cu e edificio na Pos Chikito 
ta di un amigo/sponsor di dje. Ta trata di e mesun edificio 
cu a wordo gehuur pa gobiernonan di tanto AVP como MEP 
pa 12 aña largo. Intencion ora a huur e edificio aki tabata 
pa haci di dje e centro di reciclahe cu e meta pa laga comu- 
nidad realisa cu mester bay produci menos desperdicio na 
Aruba. 
Mientras tanto e actual minister encarga cu desperdicio ta 
bisa cu e ta minister di Medio Ambiente tambe y cu esey 
ta su meta principal. Pero, e ta bay haci 3 aña sinta y te 
dia di awe no por scucha di un ley pa medio ambiente of di 
maneho diferente na lo cual a wordo laga atras relaciona cu 
medio ambiente. 
Otmar, durante su 2 aña como minister di Medio Ambiente 
a percura pa tin e maneho di ‘Build with Nature’ cu no ta 
permiti pa djis traha un cas, basha mata abou, etc. e proceso 
ta wordo controla y vigila door di DNM prome cu haya 
bouwvergunning. Tambe a bin cu e maneho cu mester tin un 
aanlegvergunning pa evita cu terenonan ta wordo roza sin 


tene cuenta cu tur e matanan y animalnan proteha den ley. 


A bin tambe cu e ley di Aruba Marine Park, pero awe no ta 
tende nada riba dje. A bin igualmente cu un voorbereidings- 
besluit riba e ROPV caminda a para e fiesta cu tabatin di 
gobiernonan pa duna hotel y condominionan na Aruba. Loke 
ta den construccion awendia ta bin di permisonan duna 10 
pa 15 aña atras, cu excepcion di e hotel cu ta wordo construi 
na San Nicolas, cual Otmar ta para pe. 
“No tin maneho, e minister simplemente ta arogante, en bes 
di bin afo y bisa cu tin un maneho cu a wordo laga atras, ‘laga 
mi reach out un rato, ban wak kico nos ta cambia den e ley 
di Serlimar, pero ban pas’e pasobra nos mester un Serlimar 
fuerte’, e ta prefera di keda keto y laga e problematica di 
medio ambiente y desperdicio di sushi sigui aumenta”. 


E situacion ta asina peligroso cu hasta asbestos ta wordo 
dera na un manera insigur na Ser’i Teishi. A cera un dump 
y a habri 200 rond Aruba. Si yama e reunion y pasa e ley di 
Serlimar, ta habri porta p’e compania por para riba su pia 
y soluciona e problematica di desperdicio for once and for 
all na Aruba. “Ta cohon tin mester pa yama e reunion den 
Parlamento”, Otmar Oduber a finalisa. 


Otmar Oduber 


No tin maneho di desperdicio ni medio ambiente na Aruba 
Situacion na dump y RWZI nan ta explosivo 


DESDE cu habitantenan y vecindario 
di Sero Tijshi a entrega varios keho 
cerca Prome Minister Evelyn Wever- 
Croes, tumando cada keho y preocupa- 
cion di ciudadanonan na serio, Prome 
Minister a instrui Crisis Management 
Office (CMO) pa cuminsa cu un inves- 
tigacion di inmediato. 


Ya pa algun tempo caba, CMO a cuminsa 
cu e investigacion y a reuni cu e habi- 
tantenan y a scucha tur nan preocupa- 
cion di e situacion cu lo ta strobando 
y causa daño specialmente door di e 
holo malo. 


Den nomber di Prome Minister di Aruba, 
CMO ta atendiendo e situacion aki cu 
actualmente ainda ta bou di investiga- 
cion. Proximamente, CMO lo tin resul- 
tado cla di e investigacion pa asina 
sigui cu e procedura corespondiente. 


Prome Minister Evelyn Wever-Croes: 


CMO ta atendiendo cu kehonan ricibi di habitantenan di Sero Tijshi 

“MI a tuma nota di un articulo den boso corant 
(AWEMainta) diahuebs y mi ta aprecia cu boso 
a otorga un espacio pa cubri algun punto di mi 
entrevista riba Enfoke na 24ora d.d. 12 maart 


2024. Mi kier aclaria cu e 3.410 voto cu ACCION21 
a saca na eleccion 2021 ta un fuente grandi di 
orguyo pa nos partido y mi persona. Ta unica- 
mente 1-2 otro biaha den historia di pais Aruba 
cu un partido ta lanta cu un persona desconoci 


pa politica y yega un asiento den nan prome elec- 
cion. Den unicamente tres luna di tempo nos 
partido a haci su marca ariba e panorama politico 
y mi persona ta hopi agradecido pa e votonan di 
confiansa cu a haci mi persona e di cinco vote- 
getter di pais Aruba. Contrario na partidonan 


tradicional, nos no ta depende riba pasado pa 
exito den futuro y nos ta trahando hopi duro pa 


percura cu cada Arubano por biba miho. 


Na eleccion 2013, 57.794 persona a vota pa 6 
partido, 88% di voto (50.756) a bay pa AVP of MEP 
y 12% (7.038) a bay pa un alternativa. Na elec- 
cion 2017, 58.652 persona a vota pa 8 partido, 
77,5% di voto (45.437) a bay pa AVP of MEP y 


22,5% (13.215) a bay pa un alternativa. Na elec- 
cion 2021, 58.610 persona a vota pa 12 partido, 
67% di voto (39.035) a bay pa AVP of MEP y 33% 


(19.575) a bay pa un alternativa. Den cada un di e 
ultimo tres eleccionnan e alternativa(nan) pa AVP 
y MEP a crece mas cu 10% di un forma consis- 
tente. 


Siguiendo e trend di ultimo tres eleccion, e voto 


alternativa lo crece pa mas cu 43% di electorado 
na 2025, representando 9 asiento sin distorcion 
di restzetels. Segun datonan di CBS, pa eleccion 
2025 nos electorado lo ta dividi asina entre e 


generacionnan: Silent (80+) 4%, Baby Boomers 


Miguel Mansur (ACCION21): Reaccion 


(61-79) 26%, Generation X (45-60) 30%, Millenials (29-44) 26% y Zoomers 
(18-28) 14%. Cambionan demografico irreversibel ta respalda e perdida di 


sosten continuo cu AVP y MEP ta experiencia. Entre e dos generacionnan mas 
hoben, millennials y zoomers, nan lo representa 40% di electorado, un menasa 
grandi pa partidonan tradicional AVP y MEP. 


Un gobierno cu ta exclui AVP y MEP ta bira probabel na eleccion 2029, ora un 


mayoria di votado lo scoge pa un alternativa, 53% vs 47% segun experiencia di 
ultimo tres eleccion. E dos partidonan tradicional ta victima di nan mesun exito 
den pasado. Nan infrastructura costoso dificilmente por bandona e politica di 
patronahe cu nan ta uza pa purba mantene poder. Mientras generacionnan nobo 


ta absorba informacion y deduci nan preferencia politico atraves di medionan 
digital, e formula tradicional di gana voto cada eleccion tin menos balor y ta 
duna menos resultado. PPA, e unico partido den historia cu a yega 15 asiento, 
ta ehempel bibo cu gloria di pasado no ta garantisa exito den futuro y ta repre- 
senta un spiel preocupante pa AVP y MEP. 


Berdad ta keda cu Aruba tin un economia di 6,8 biyon florin pa un poblacion di 
107.000 persona pero 27% di hogarnan tin gasto mas halto cu entrada. Nos 
sector publico ta costa 60% mas pa administra cu esun di Sint Maarten tumando 
na cuenta nos debe mas halto. Nos tin 180% mas hopi ambtenaar (excluyendo 


hopi cu ta gelijkgesteld) cu Corsou mientras nan poblacion ta hopi mas grandi. 
E modelo politico di AVP y MEP no ta duna espacio pa trata e berdadero retonan 
di pais Aruba. Tur indicacion ta mustra cu mas y mas votado lo scoge pa alter- 
nativa y nos ta spera cu ACCION21 lo por tin e honor di sigui ser considera un 
excelente opcion.” 

DIRECTIE Natuur en Milieu (DNM) ta desea di manda 
un anuncio di alerta na usuarionan di lama y esnan cu ta 
frecuenta beachnan pa sea cauteloso pasobra e tempo cu 
turtuganan di lama ta yega cerca pa broei a cuminsa. 


Den Aruba su awanan teritorial ta haya cuatro sorto di e 
especie di turtuga di lama. E temporada cu nan ta activo 
pa broei den nos bisindario ta cuminsa na maart y ta bay 
te december, aunke cu e temporada ta varia depende di e 
sorto. E cuatro sortonan aki y nan webonan tur ta protegi pa 
leynan local y internacional. Den e ley ta stipula cu no mag 
di mishi tampoco causa daño na e sortonan aki. Ta reco- 
mendabel pa admira sortonan protegi for di un distancia 
respetabel. 


Tambe nos ta anticipa e temporada di campamento 2024 
na unda lo tin mas usuario di lama compara cu otro dianan. 
E peticion ta extende cu no mester solamente bay disfruta 
pero mester corda cu ora di bishita lama mester respeta nos 
recursonan natural y e bida marino. E bida marino ta asina 
extenso cu e ta cubri cantidad grandi di sortonan di pisca, 
mamiferonan, coralnan pero no por lubida e conexion cu 
bida marino tin cu tera. 


E matanan di mangel cu ta ancra den e tera pa asina proteha 
nos costanan y tambe preveni erosion na nos costanan 
valioso. E parhanan cu ta broei riba islanan di rif. E enfoke ta 
keda riba e proteccion di e sortonan y con organisacionnan 
gubernamental y no-gubernamental ta haciendo maximo 


esfuerso pa conservacion di e naturalesa. 


Un organisacion manera Fundacion TurtugAruba ta suma- 
mente importante pa cu monitoreo di e turtuganan di lama 
ora cu nan ta subi nos beachnan pa pone webonan y pa 
despues bay bek lama. P’esey nos ta aplaudi e organisacion 
aki y su boluntarionan cu ta atento y ta dedica nan tempo cu 
hopi amor na e sortonan aki. 


E cuatro sorto di turtuga di lama cu ta bin pa broei na 
Aruba ta: Caret (Eretmochelys imbricata), Cawama (Caretta 
caretta), Turtuga blanco (Chelonia mydas) y tambe e tan 
stima Driekiel (Dermochelys coriacea). Na comienso di 
luna di maart, Fundacion Parke Nacional Arikok a manda 
un anuncio cu splicacion y algun tipnan con ta aporta pa e 
beachnan keda den un condicion faborabel pa e turtuganan 
di lama. DNM ta desea di amplia e lista pa trece algun preo- 
cupacion dilanti pa e temporada aki. 


Ta asina cu ta suplica pa: 
ora di snorkel of duik/sambuya, tene un distancia respetabel 
y leu di e turtuganan di lama. No mishi cu nan. Tampoco 
duna nada di come. 
mantene nos beachnan limpi di sushedad, en caso bo a bini 
cu algo na lama, bay cu esaki bek y no laga nada atras. 


Si bo a coba un buraco den e beach y/of traha un obra 
traha di santo di lama cu bo yiu, por fabor tapa tur buraco 
y mester kita locual a crea asina laga e santo blanco plat. 
Saca un potret pa bo mes recuerdonan y pensa riba e otro 
usuarionan di e beach, e turtuganan di lama. 


No uza luz riba of banda di lama, pasobra turtuganan di lama 
ta sensitivo na luz artificial, esaki por causa cu ta desvia e 
bestia di su proposito. Tampoco luz di telefon ta apropia. 
Paga tur luz. 


Encarecidamente, si bo wak lastronan di turtuga di lama of 
indicacion cu tin un turtuga di lama cu a subi tera pa broei, 
mantene bo distancia y yama TurtugAruba Foundation na 
592 9393. 


Tambe si tin comportacion di hende cu no ta cuadra cu ley, 
con nan ta trata cu un of otro bestia protegi, por yama Polis. 


Ta hunto nos por logra pa monitor e sortonan protegi asina 
yuda cu preservacion di nos naturalesa pa e generacion cu 
ta bini. Ban tur respeta nos biodiversidad cu ta fragil caba. 
No ta pa awe so nos mester biba! 


Ta tempo cu turtuganan di lama ta yega cerca pa broei 


No molestia nan y admira nan fo’i un distancia 

MINISTER di Turismo y Salud Publico 
Sr. Dangui Oduber a reuni cu e dean di 
Universidad di Aruba (UA) conhuntamente cu 
e grupo academico di NHL Stenden University 
of Applied Sciences tocante e introduccion 
di nan curriculum nobo “Tourism in transi- 
tion”. NHL Stenden ta scoge Aruba como un 
pais nobo di nan “Gran Tour” programa pa 
asina brindando studiante nan di UA opor- 
tunidadnan unico pa explora perspectiva nan 
innovativo den e area di un turismo sostenibel. 


Comienso di maart, NHL Stenden oficial- 
mente a firma un acuerdo cu Universidad di 
Aruba unda lo brinda e curriculum nobo aki 
pe studiante nan cu ta atende e universidad. 
E prome piloto lo cuminsa na e principio di 
September 2024. 


E beneficio di e colaboracion aki ta cu Aruba 
lo bira un pais unda e studiantenan por expe- 
riencia “exchange program”. Tin otro paisnan 
diferente manera; Zuid Afrika, Italia, Bali y 
mas cu tambe ta ofrece e programa aki di 
Stenden. 
Posibilidadnan di sigui e curriculum aki pa 
otro facultad di UA tambe lo ta posibel, 
manera pa FEF y OGM. Aruba lo no solamente 
ricibi studiantenan di Hulanda, sino tambe 
studiante internacional cu lo ta studiando na 
Stenden University. 


Minister 
Dangui 
Oduber 
kier 
gradici 
Universidad di Aruba y NHL Stenden pe 
bishita y ta aplaudi y sostene e curso nobo 


Ministerio di Turismo a reuni cu e dean di Universidad di Aruba 
Y grupo academico di NHL Stenden University p’e introduccion di un curriculum nobo di turismo na Aruba 


aki pe studiantenan. Desaroyo pa un turismo sostenibel ta di hopi impor- 
tancia pe Ministerio di Turismo, y pa es motibo ta sostene pa incorpora e 
curriculum aki na UA. 

DIA 18 di maart Aruba ta celebra su Himno y 
Bandera. Un dia pa nos reflexiona ki significado 
nos Himno y Bandera tin pa nos, despues di 38 


aña di Status Aparte. Nos mester reflexiona tambe 
den ki direccion nos ta desea nos isla bay, paso 
e Arubiano orguyoso parce di no ta conta mas. 
Esaki ta e momento pa nos pone e Arubiano na 


prome luga y no manera e ta awor esta na ultimo 
luga. A yega e momento pa nos como pueblo lanta 
para y bisa cu nos por ta chikito pero si respeta. 
Nos no por permiti pa politiconan gañado sigui 
destrui nos dushi isla pa nan interes personal. Nos 


no por permiti cu nos como yiu di tera ta bira stra- 
nhero riba nos propio isla. Nos mester lucha pa 
por conserva nos identidad y nos cultura. 


Aruba a gosa di un boom economico y nos di 


partido Curpa ta contra pa bin mas hotel pa motibo 
cu nos infrastructura no por carga mas peso. Nos 
ta hopi agradecido na tur e stranheronan cu a bin 
establece riba nos isla y cu awe ta forma parti di 
nos Aruba dushi tera, pero e momento a yega pa 
cera porta y laga nos organisa nos isla pa biene- 


star di e yiu di tera. Hopi hende a bandona nos isla 
cu e cierre di Lago prome cu 1986 pero Aruba a 


lanta para pero pa mal maneho di nos gobernan- 
tenan awe nos ta den debe te cu na nos nek. 


Gobierno di partido MEP for 2004 pa 2009 a subi 
mercado internacional y a fia 1.4 biyon florin y 
a claba pueblo cu e BBO cu a nace na december 
2008. Aruba no tabata tin un mega debe sino 


partido MEP a hisa nos debe nacional di 1 biyon 
florin pa 2.4 biyon florin. Partido AVP a drenta na 
gobierno y a siña di e mal ehempel di partido MEP 


y a subi tambe mercado internacional y a fia 1.8 
biyon florin y asina hisa nos debe nacional na 4.2 
biyon florin. Na 2017 partido MEP cu red demo- 
cratico y partido por a sigui fia placa y nunca a 
baha gasto. Na 2020 gobierno a fia 916 miyon for 
di Hulanda pero tambe a fia un 500 miyon riba 


mercado internacional. Despues na 2021 partido 
RAIZ a declara cu nos no ta nan pero historia lo 
mustra cu nos no ta miho cu nan tampoco. 


Na tur e medidanan gobierno a haya 1.5 biyon 


Eric Ras(Curpa): 


Nos Himno y Bandera ta simbolo di integridad 
y amor patrio loke nos gobierno no tin 


florin den caha pero no ta mira unda e placa ta bay. Despues di a core campaña 
di lo goberna sin medida awe nos pueblo ta cu yen di medida y nos no ta mira 
ningun cambio den nos gobernacion durante ultimo 24 añanan paso e unico cos 


nos ta mira ta con nos gobernantenan ta sink nos isla. Por traha un grafiek y nos 
por mira cu un rato ta partido AVP tabata esun cu a aumenta nos debe nacional 
y si mira e grafiek awor ta partido MEP a aumenta e debe nacional cu mas di 2 
biyon florin y sin ningun proyecto. E mas tristo ta cu tur nos empresanan estatal 


ta den debe. 


Nos sa cu e gobierno aki ta difunto caba solamente falta p’e wordo anuncia ki dia 
e entiero lo tuma luga. Aruba tin mester di muhe y hombernan sincero y cu amor 
pa nos dushi tera pa goberna nos isla. Aruba mester un milager di Dios pa lanta 


para bek riba pia y ningun di e partidonan politico tradicional tin solucion pa nos 
isla. Tanto partido MEP como partido AVP no kier hala di nan mal caminda y kier 
sigui hustifica nan mal gobernacion. Tanto partido AVP como partido MEP a bay 
contra leynan di Dios cu ta haci cu nan ta bao di maldicion. 


Un yiu di Dios sa unda e tin cu sembra su simia pa e tin su cosecha. Un yiu di Dios 
cu mentalidad di reino nunca por separa estado for di religion paso sin Dios den 
gobierno ta porta habri pa inhusticia. Aruba mester di gobernantenan cu ta bon 
administrado pa asina nos isla por wordo bendiciona. Partido Curpa tin su team. 
Partido Curpa ta e unico alternativa. 

DIAMARS, Comision di Economia den Parlamento a haya 
un presentacion di KPMG y Directie Financiën. E bishita 
tabata pa elabora riba e plan di implementacion di e reno- 
bacion di e procesonan financiero na Aruba. 


Riba esaki, Parlamentario di Fraccion di MEP, Ricky Hoek, a 
duna di conoce cu e representantenan di KPMG a duna un 
biaha mas palabranan di elogio na e profesionalnan cu ta 
traha na Directie Financiën pa e calidad di trabao cu nan ta 
duna. Hoek ta expresa cu e ta hopi contento pa scucha con 
e profesionalnan local ta trahando na un manera bon y di 
calidad. Sinembargo, loke KPMG ta desea ta pa mehora y 
agilisa e procesonan aki pa hisa e eficiencia y e calidad mas 
ainda. 


Segun Hoek, esaki ta algo hopi beneficioso pa pueblo. Por 
ehempel, ora ta trata di bay keur auto na DTI caminda tin cu 
pasa den henter un proceso, pero kier pa e proceso aki cana 
mas lihe y eficiente. E idea ta pa tin e sistemanan di tecno- 
logia ta bon combina cu otro pa asina ora cu e persona bay 
keur su auto, e ta bay na DTI y na DTI mes por drenta den 
sistema y wak tur e informacion di Directie Financiën y di 
Departamento di Impuesto, por ehempel. “Esaki ta scapa 
e persona aki hopi tempo, placa (...) y banda di gobierno 
tambe esaki ta bay mas eficiente y atende hopi mas persona 
hopi mas facil y hopi mas lihe”, a remarca. 


Banda di e aspecto aki, KPMG a bisa cu Directie Financiën 
mester bay tuma mas control riba loke ta e resultado final. 
Nan lo bin cu cuater tarea. Ta bay pone rolnan den e proces- 
onan pa controla con esakinan ta cana. Ademas, tin e 
procesonan financiero. E Parlamentario a laga sa cu KPMG 
a nota den un evaluacion chikito cu tin hopi conocemento y 


tambe tin varios tipo di conocemento riba e parti di finansa 
na Aruba. Sinembargo, KPMG kier pone tur esaki central. 
KPMG tambe kier bin cu expertonan financiero riba cierto 
area den e diferente departamentonan di finansa caminda 
ta bay haya expertonan local eyden. 


Algo hopi interesante cu KPMG a trece dilanti ta cu den e 
proceso aki no mester busca hende nobo den e aparato 
gubernamental pasobra ya e personanan cu t’ey caba lo 
por haci e trabao aki. Simplemente nan lo mester haya un 
‘upgrading’ como tambe training y cursonan. Cu esaki ya 
caba lo subi e eficiencia y e calidad di e procesonan, Hoek a 
expresa. El a menciona tambe cu KPMG mes ta dispuesto pa 
haci inversionnan den e tipo di proyecto aki. E proyecto aki 
lo cuminsa na 2024. A cuminsa cu algun evaluacion y acer- 
camento caba. Ta spera cu pa mita di aña inicia implementa 
esakinan pa den 2025 tur proceso ta na ordo. 


A agrega cu e meta ta pa na 2026 henter e sistema autom- 
atisa aki ta cla, tur proceso canando eficiente caminda tur 
persona sa e tarea cu nan tin y cu na final Aruba por haya su 
rapportnan financiero na ora. Ricky Hoek a indica cu esaki 
ta un proceso cu lo dura rond di dos aña y pa e periodo aki 
KPMG ta disponibel pa haci inversionnan. Gobierno tambe lo 
mester haci algun inversion chikito. 


El a destaca e hecho cu riba e parti financiero di Aruba, tur 
cos ta canando bon. “Nos ta haciendo un tremendo trabao. 
Nos ta hopi contento cu gobierno di Aruba ta pone su enfasis 
riba e parti aki”. Ora cu finansa ta na ordo y cana bon, por sa 
cu otro areanan den e sociedad tambe por cana bon. Asina 
por haci mas inversion y pone dedicacion na otro puntonan 
cu tambe mester di atencion. 


Finalmente, e Parlamentario a bisa cu esaki sigur ta desar- 
oyonan positivo pa Aruba. Pronto lo por wak e proyecto aki 
keda realisa pa asina pueblo por beneficia di dje. 


Parlamentario Ricky Hoek (MEP): 


‘Upgrading’ den e procesonan financiero lo hisa e calidad mas ainda 

GOBIERNO y tur politico tin cu tene pueblo den nan curason, no sola- 
mente durante di campaña pero  tambe ora cu ta den gobierno, ya cu no 
ta pa motibo cu ta un gobierno di AVP a construi e Lago Heights Hill Park, 
awor cu tin otro gobierno di MEP, tin cu laga e centro aki bay perdi. 


“Tur hende cu para banda di loke tabata e parke unico aki, por ripara con 
peligroso autonan ta pasa cerca di e parce aki,  creando hopi peliger pa 
esunnan cu ta cana rond di e parke aki. 


Gobierno ya no tin wowo habri pa pariba di brug pero sin tin excelente 
parkenan bon mantene pabou  di brug y e ora nos tin cu puntra si e parti 
aki di Aruba no ta conta anto pa gobierno? 


Recientemente tin auto a pasa ranca e cura, otro a pasa dor di e parke 
y fuera di  cosnan aki, e parke ta cubri cu cantidad di yerba cu tambe ta 
forma peliger pa esunnan cu ta bin bishita e luga pa pasa momentonan 
agradabel y distrae nan mes pero manera e luga aki ta, manera cu gobi- 
erno a laga esaki bay perdi ultimo seis aña, no ta aceptabel. 


No ta cuestion cu si ta proyecto di AVP of MEP pero e cosnan aki ta nos 
como ciudadano ta paga pa e cosnan aki y nos tin derecho di pidi gobierno 
pa mantene e sitionan aki ya cu nan ta di suma importancia pa formacion 
di nos comunidad, formacion di nos yiunan,” Terrance Ras a trece dilanti. 


Terrance Ras di AVP 


MEP ta neglisha proyecto di AVP pa castiga San Nicolas 

D E P O R T E 


deporte@awemainta.com 


DIADOMINGO, pa exactamente pa 5:30am, dilanti di Joe 
Laveist Sport Park na San Nicolas, Minister di Enseñansa y 
Deporte Sr. Endy Croes a duna señal di salida na un total di 
895 a participa. 


Alexander Hodge tabata prome coredo pa crusa meta final 
cu un tempo di 1:19:01, e di dos coredo pa crusa meta 
final tabata Rick James cu a core un tempo di 1:19:30 y 
e di tres coredo masculino pa crusa linea final tabata Aric 
Champagne. 


Pa loke ta trata e damanan, prome dama pa crusa meta final 
tabata Lana Gobert cu a logra esaki den 1:30:19, e di dos 
dama cu a crusa meta final tabata Tatiana Villa cu a logra 
esaki den un tempo di 1:34:59, sigui pa Rebecca Jansen cu 
a logra crusa meta final cu tempo di 1:35:41. 


Locual cu tambe a resalta cu IBiSA pa prome biaha a inclui 
un Kids Run den e evento aki cu a hala hopi atencion di esnan 
presente. 
E pensamento tras di esaki ta pa for di chikito introduci e 
muchanan den competencia 
na un nivel recreativo, pero cu e intencion pa nan sigui 
participa y converti nan mes den coredonan di distancia 
largo pa futuro. 
Tur esnan interesa por mira resultado den cada 
categoria via link: https://results.sporthive.com/ 
events/7165869517075081216. 


Un ambiente hopi alegre y emocionante na unda familiarnan, 
conocirnan y fanaticonan tabata rondona e area di yegada y 
tambe podium na unda a premia e Ganado nan. 


E premionan principal a wordo entrega pa miembronan di 
Management Team di IBiSA cu ta Sr. Wladimir Wolff y Sr. 
Jessy Beukenboom, mientras cu diferente otro premio a 
keda entrega pa Sr. William Erasmus hefe di communica- 
cion, Francis Tromp kende tabata coordinador di e careda, 
Kamilah Dammers, hefe di Deporte Escolar y Mildred Wever 
coordinador di Deporte Escolar. 


IBiSA kier a felicita tur e ganadonan y e participantenan, 
tambe kier a gradici tur e instancianan cu a colabora cu e 
di 38 Aruba International Half Marathon, manera Minister 


di Enseñansa y Deporte, Cuerpo Policial Aruba, Brandweer, 
DOW, FFD, Rode Kruis, EMS-Aruba, Motor Unit Aruba, Patrishi 
Sports, Alhambra Casino, e grupo grandi di boluntario, y por 
ultimo henter staff y personal di IBiSA, di parti Management 
Team, danki na un y tur. 


Alexander Hodge y Lana Gobert ganadonan 
absoluto di 38 Aruba International Half Marathon 

DIAHUEBS 14 di maart, nos a yega na e punto di preparacion 
unda nos seleccion escolar den e deportenan di Aquathlon, 
Basketball y Futbol ta cla pa sali pa Boneiro pa competi den e 
Weganan Interinsular 2024. Nos atletanan ta entusiasma y lo 
competi contra e seleccionnan escolar di Boneiro y Curaçao. 
E intercambio deportivo ta cuminsa diabierna 15 di Maart y ta 
termina diasabra 16 di Maart. 


IBiSA ta contento cu e dedicacion cu e atletanan a pone pa 
yega na e punto aki y nos ta haci un yamada na nos comunidad 
pa duna nan e apoyo necesario durante nan participacion den 
e competencia di Weganan Interinsular 2024 na Boneiro. 


E weganan lo ta wordo transmiti atraves di nos pagina social 
(ibisaaruba) pa tur hende por mantene nan mes actualisa ariba 
e desaroyo y logro di nos atletanan. 
Nos ta desea tur e atletanan y e lidernan bon biahe y exito den 
nan competencianan. Nos ta sigur cu nan lo representa nos 
Aruba orguyosamente. 


Delegacion Escolar rumbo pa Weganan Interinsular na Boneiro 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

E compleho di Aruba Marriott ta felicita Felisiano Hanley 
– Loss Prevention Supervisor, Jordano Yarzagaray, Joshua 
Pers, y Ellery Briesen – Loss Prevention Officers cu nan 
reconocimento di Sr. Bill Marriott, despues di a salba bida di 
un huesped – Sra. Lapman – kende tabata hospedando na 
Marriott’s Aruba Surf Club na November 2023. 


E reconocimento aki ta conoci den Marriott International 
como e ‘Chairman’s Citation’ award, cual ta diseña pa 
reconoce asociadonan cu tabata parti di un esfuerso pa 
salba un bida, pa asina gradici e asociado pa nan acto di 
balentia y alabes promove seguridad general dentro di e 
compania di Marriott International. 


Entrenamento, teamwork, y balentia tabata e formula cu a 
yuda salba bida di e huesped ora cu a bati alarma pa ayudo 
den un camber, pa motibo cu un huesped a stop di hala 
rosea y reacciona. Felisiano a reacciona inmediatamente, 
garando e mashin di oxigeno, mientras cu Jordano a gara 
e ‘automated external defibrillator (AED)’. Na caminda pa e 
camber, a despacha Ellery y Joshua, cu por medio di e lift di 
servicio a bin d ibiaha pa e camber pa asina duna asistencia 
por medio di CPR y uzando e ‘automated external defibril- 
lator (AED)’ y stabilisa e huesped mientras tabata en espera 
di yegada di ambulance. 


E reaccion y accion di Felisiano, Jordano, Ellery, y Joshua 
tabata un acto heroico y di admira, cual sigur Sr. Bill Marriott 
tambe a reconoce den un forma bunita di aprecio por medio 
di e reconocimento grandi aki. 


General Manager di Compleho, Raoul Lemmerling conhunt- 
amente cu Marriott’s Aruba Surf Club su General Manager, 
Joop Bangma, a otorga e reconocimento special aki person- 
almente na e asociadonan menciona. 


E gerencia y staff di e compleho di Aruba Marriott ta hopi 
orguyoso y agradecido na e heroenan aki y ta felicita nan cu 
e reconocimento significante aki. 


Mas di e Compleho di Aruba Marriott: 
Aruba Marriott Resort & Stellaris Casino a habri na aña 1995 
y tin 414 camber. Na aña 1999 a habri Ocean Club cu 311 
camber y na aña 2004 a habri Surf Club cu 900 camber. En 
total, e famia di Aruba Marriott ta consisti di mas o menos 


1300 empleado den servicio directo. E compleho di Aruba 
Marriott ta esun di mas grandi den henter Caribe, tanto den 
cantidad di camber como den cantidad di empleado. 


E compleho di Aruba Marriott ta felicita 


Felisiano Hanley, Jordano Yarzagaray, Joshua 
Pers, y Ellery Briesen cu nan reconocimento di 
sr. Bill Marriott pa a salba bida di un huesped 

TEMPO Aruba ta anuncia cu orguyo e exito di su Job Fair 2024, cu 
a tuma luga diabierna ultimo dia 8 di maart. E evento, cu a tuma 
luga na e oficina di Tempo Aruba na Oranjestad, a hunga un rol 
clave den empodera buscadonan di trabou pa explora y nabega 
den e mercado laboral mientras cu nan a ricibi asistencia valioso 


pa cuminsa nan carera ideal. 
Cu un compromiso firme pa stimula crecemento economico y 
prosperidad na Aruba, Tempo Aruba a organisa e Job Fair pa 


asina por brinda na e pueblo di Aruba un plataforma pa investiga 
y explora un variedad di oportunidadnan laboral den diferente 
industria y sectornan. E evento a conta cu presencia di diferente 
personanan cu diferente interesnan laboral y educacion, for di e 
recien graduadonan te na e profesionalnan cu experiencia, ofre- 


ciendo e posibilidad pa ricibi asistencia y informacion tocante e 
oportunidadnan cu lo pas mas cu nan necesidadnan. 
Hasta pa esnan cu no por a atende e Job Fair personalmente, 
Tempo Aruba ta sigui brinda asistencia a traves di su plataforma 


di registracion online cu por wak riba nan website: www.tempoa- 


ruba.com, y tambe asistencia den persona na nan oficina cu ta 
situa na Caya G.F. Betico Croes 155 Oranjestad. Tempo Aruba 
su dedicacion ta na sigura cu henter e comunidad di Aruba tin 
acceso na e recursonan necesario pa por logra  nan metanan 
profesional. 


Mientras Tempo Aruba ta refleha riba e impacto di e Job Fair 
2024, e compania ta reafirma su compromiso na su mision pa 
empodera individuonan pa realisa nan potencial den e mundo 
laboral. 


Pa nabega oportunidadnan nobo 


Tempo Aruba su Job Fair 2024 ta 
Empodera Buscadonan di Trabou 

MINISTER di Asuntonan Economico, 
Comunicacion y Desaroyo Sostenibel di 
Aruba, Geoffrey Wever, recientemente a 
tene un Business Mixer cu un grupo di 
representantenan comercial di Aruba. E 
evento a duna bon bini na S.E. Sr. Marc 
Hauwert, e Embahador nobo di Reino 
Hulandes pa Colombia. 


Como un ‘follow up’ despues di e mision 
comercial fructifero di aña pasa na 
Colombia, Minister Geoffrey Wever a 
tene un ‘business mixer’ pa empresa- 
rionan y dignatarionan, incluyendo e 
Consul General di Colombia na Aruba, 
Sr. Gustavo Serrano Amaya. Durante e 
evento comerciantenan local a haya e 
oportunidad pa conoce tur dos digna- 
tario, cu tabata mas cu dispuesto pa 
combersa di e interesnan comun di 
tur dos pais, esta Reino Hulandes y 
Colombia. 


Sigur e momento aki tabata uno hopi 
valioso pa esnan presente, mirando con 
tur dos pais mas y mas ta haciendo nan 
lasonan mas fuerte. Aruba por probecha 
di e lasonan aki como pais chikito y asina 
activamente participa den estrecha 
lasonan comercial cu por trece oportun- 
idadnan comercial nobo pa nos pais. 


Eventonan asina ta yuda mantene e 
relacionnan internacional positivo cu 
nos paisnan bisiña, y ta stimula comb- 
ersacionnan cu hopi bes ta resulta na 
acuerdonan pa cooperacion. Durante 
e Trade Mission pa Colombia aña pasa, 
Embahador saliente, Sr. Ernst Noorman 
tambe tabata un empuhe pa e mision y 
pa Aruba, cual a contribui na e exito di 
e mision. 


Minister Wever a reafirma su compro- 
miso pa cuida e lasonan economico 
forma entre Aruba cu Colombia y ta mira 
padilanti pa esfuersonan similar den 
futuro cu por conduci na mas benefi- 
cionan y mas cooperacion regional. 


Minister Geoffrey Wever ta “host” Embahador nobo di 
Reino Hulandes na Colombia, S.E. Sr. Marc Hauwert 

DIALUNA 18 di maart, directiva di 
Centro di Bario Playa Pabao ta organisa 
su tradicional actividad “un atardi 
cultural den bario”, E actividad aki ta 
cuminsa 12’or pm pa 6’or pm. Lo tin 
presentacion di diferente grupo di baile 
hubenil, solistanan, baile di sinta bou di 
direccion di Lia Lopez y poetanan. Bar y 
cushina lo ta bon sorti. Durante e activ- 
idad aki ta bay honra sr Hector “Chichi” 
Perez pa su participacion den e deporte 
di judo y tanchi Lia Lopez pa tur loke el 
a haci pa tene nos cultura bibo. 


Aki ta sigui e Curriculum Vitae di Hector (Chichi) Perez 
Nomber: Hector Perez, miho conoci como Chichi Perez. 
Naci na Sto. Domingo dia 13 di November 1939. 
A yega Aruba cu 6 aña y a sigui su estudio na Aruba. 
E ta casa y e tin tres yiu. 
Hector a cuminsa haci e deporte di judo na un edad hoben y 
a obtene e grado di Derde Dan Black Belt den judo. 


Hector a duna les di judo durante 35 aña, entre otro na 
Centro di Bario Playa Pabao. Den e deporte di judo Hector a 
representa Aruba como coach y alaves sportmasseur na e 
weganan olimpico di Seoul na Corea den aña 1988. 


Sr Perez a bira referee International di judo y a fungi den 
diferente competencia internacional manera weganan 
Panamericano, Sur Americano y Centro Americano y den 
Caribe durante aña 1988 pa 2003. Paisnan cu e la funciona 
como referee ta Canada, Merca, Ecuador, Colombia, 
Venezuela, Argentina, Brazil, Cuba, Sto. Domingo, Curaçao 
y Bonaire. 


Hermana Isla di Bonaire a dun’e un reconocemento pa 
stimula y yuda engrandece e deporte di judo na Bonaire y e 
relacion di judo entre e islanan di Aruba, Curaçao y Bonaire. 


Aruba Sports Award a condecora Hector Perez como oficial 
di aña den aña1994. 
Hector Perez tambe ta un musico y ta acompaña cu su guitara 
y canta den Coro La Escala for di aña 1987. Actualmente e 
t’e director di Coro La Escala y ta mantene su mes ocupa 
dunando presentacionnan pro deo n’e casnan di nos grand- 
inan manera Maristella, Saba SN, St. MIchael Paviljoen, Cas 
Marie, Cas Mariazul, Favi, Hospital y Centro di Barionan. 
Su ultimo actuacion tabata e siman aki na Saba SN y na Cas 
Marie. 


Premio Cultural Playa Pabao otorga na: 
Sr Hector (Chichi) Perez 

DIAMARS 
12 
di 
maart, 
Stichting 
Monumentenfonds Aruba (SMFA) den 
presencia 
di 
Minister 
di 
Economia, 
Comunicacion y Desaroyo Sostenibel, 
Geoffrey Wever y Minister di Finansa y 
Cultura, Xiomara Maduro, partnernan 
di proyecto y demas invitadonan a duna 
inicio oficial n’e proyecto di restauracion 
di Cas Veneranda. 
Despues di cu aña pasa SMFA a anuncia 
cu a yega na un acuerdo di compra cu 
e herederonan di Federico Maximiliaan 
(Machi) y Maria Veneranda Arends, SMFA, 
den presencia di notario Mr. Michelle 
Gomes di Notariskantoor Mr. M.J.G. Tromp 
a firma e acta oficial di traspaso di Cas 
Veneranda cu representantenan di famia 
Arends. Tambe a haci entrega oficial di e 
“yabi” di Cas Veneranda na presidente di 
SMFA, Rousanne de Weever. 
Alabes a firma e acta di hipoteca cu 
Stichting Algemeen Pensioenfonds Aruba 
(APFA) cu lo ta co-financiador di e proyecto 
hunto na Nationaal Restauratiefonds di 
Hulanda (NRF) y Ministerio di Economia, 
Comunicacion y Desaroyo Sostenibel. 
Un di e condicionnan importante pa yega 
na un remarca pa un financiamento via 
NRF y ademas cu ta un di e condicionnan 
pa SMFA por cumpra un edificio ta cu esaki 
tin un balor monumental y ta conta cu 
proteccion. Den e caso di Cas Veneranda 
a entrega un peticion pa proteccion na 
Monumentenbureau. Na momento cu 
e proyecto di restauracion termina, y e 
proceso di proteccion keda completa lo 
pone e seyo di proteccion riba e fachada 
cu ta indica cu ta un Monumento protegi. 
Otro 
condicion 
importante 
pa 
Monumentenfonds por cuminsa cu un 
proyecto nobo di adkiri y restaura un 
monumento ta cu mester tin un acuerdo di 
huur cu por garantisa cu SMFA por cubri e 
gastonan di e proyecto y mantencion di e 
edificio. Una bes termina Cas Venereanda 
lo tin dos huurdo cu ta encarga di trece 
un bida nobo den e edificio. DEACI 
(Departamento di Asuntonan Economico, 
Commercio y Industria), lo ta e huurdo 
principal. SMFA ta den combersacionnan 


cu un di dos huurdo pa e parti di horeca 
cual nos lo anuncia pronto. E edificio 
lo conta cu dos funcion diferente cu ta 
garantisa cu e comunidad completo por 
bishita y aprecia e bunita monumento aki 
cu un arkitectura unico den cento. 
Finalmente na september SMFA a presenta 
e bouwteam encarga cu e proyecto cu ta 
consisti di Orlando Hoevertsz Archidesign 
como arkitecto, Hecom, Dynaf, Smart 
Systems y Protec bou di guia di nos líder 
di proyecto Daphne Every. E team a traha 
rib’e parti di investigacion y diseño pa e 
restauracion 
Recientemente a tene un destaho caminda 
varios compania a participa pa e prome 
fase cual ta encera trabounan di “sloop”. 
Basa rib’e prijs, plan y experticio a otorga e 
proyecto na e compania General Property. 
Lo kita partinan di e edificio cu no ta orig- 
inal p’asina por continua cu e investiga- 
cion historico y tambe lo habri un parti di 
e regenbak di e edificio caminda tin hopi 
humedad pa asina laga aire fresco drenta 
Minister di Economia, Comunicacion y 
Desaroyo Sostenibel, Geoffrey Wever 
hunto Minister di Finanzas y Cultura, 
Xiomara Maduro y directora di DEACI , 
Maria Dijkhof Pita a duna inicio oficial na e 
proyecto di restauracion door di cuminsa 
cu e “sloop” 
Den dianan venidero e contratista lo 
continua cu e trabounan cu lo dura aproxi- 
madamente tres luna. Despues di e fase aki 
lo sigui otro destaho pa scoge e compania 
cu lo ehecuta e trabounan di restauracion 
pa hiba e edificio bek den su gloria. SMFA 
ta spera cu pa final di 2025 Aruba lo tin un 
monumento mas completamente restaura 
pa futuro generacionnan 
Cas Veneranda 
E edificio impactante den Wilhelminastraat 
a keda construi na 1936 pa Federico 
Maximiliaan (Machi) Arends cu tabata e 
consul di Spaña. E arkitecto tabata e cono- 
cedo bouwmeester Dada Picus, cu a bay 
te Cartagena Colombia pa haya inspira- 
cion for di un edificio cu esposa di Machi, 
Maria Veneranda, tabata encanta cune y 


asina a bin Aruba bek pa construi e edificio 
cual awe nos conoce bou di e nomber 
di Cas Veneranda. Un di e casnan mas 
grandi na Aruba den e tempo ey construi. 
Aparte di tabata un vivienda akinan tambe 
tabata tin un flowershop, un luga pa bende 
ijscream y e consulado di Spaña. 


Durante añanan setenta a comberti e 
edificio 
den 
Papiamento 
restaurant. 
Despues cu e restaurant a sali di e edificio 
esaki a haya algun otro funcion manera club 
nocturno y despues a keda bashi. Na 2014 
un candela grandi a destrui gran parti di e 
interior. Pa siguridad a cera e edificio cual 
pronto lo keda completamente restaura 
Stichting Monumentenfonds Aruba 
Stichting Monumentenfonds Aruba ta 
existi for di aña 1996 y ta un organisacion 
no gubernamental encarga cu adkiri, 
restaura, huur y mantene monumentonan 
di Aruba. Banda di esaki tambe ta pone 
enfasis riba educacion y conscientisacion 
tocante e importancia di nos monumen- 
tonan como parti di nos herencia cultural. 


Cas Veneranda ta bira e di 17 monu- 
mento cu ta propiedad di Stichting 
Monumentenfonds Aruba. 
Pa mas informacion y pa por sigui e 
proyecto di cerca: www.monumentenfond- 
saruba.com IG: @monumentenfondsa- 
ruba fb:Stichting Monumentenfondsaruba 


Cas Veneranda pronto bek den su gloria 

MINISTER Plenipotenciario di Aruba mr. Ady Thijsen y director 


di Gabinete di Aruba mr. Joselin Croes a haci e lansamento di e 
website nobo di Gabinete di Minister Plenipotenciario di Aruba. 
Esaki a sosode den presencia di e personal di Gabinete di Aruba. 


PR di Gabinete di Aruba Sidney Kock a duna un splicacion riba 


e website. E website ta diseña di tal forma cu e ta brinda infor- 
macion na tanto personanan cu ta biba na Hulanda y na Aruba; 
studiantenan y personanan cu ta desea di establece nan mes na 
Hulanda. Tambe tin informacion pa inversionistanan cu ta inte- 


resa den Aruba pa establece un negoshi of haci inversion den 
proyectonan economico na Aruba 
E website nobo di Gabinete di Aruba ta enfoca riba e mision y 
vision di Gabinete di Aruba. Tambe e website tin informacion di 
nos historia di Status Aparte, nos dianan nacional y cultura di 


Aruba. 
Gabinete di Minister Plenipotenciario di Aruba n’e manera aki lo 


kier brinda mas informacion posibel tocante di su funcion como 
instituto y di Aruba. Bishita e website nobo di Gabinete di Minister 
Plenipotenciario di Aruba via www.kabinetaruba.nl 


Potret cortesia di Arubahuis 


Website nobo di Gabinete 
di Aruba a bay online 

DIARANSON atardi Minister Dangui Oduber a tene un 
reunion cu e dokternan di cas pa duna un splicacion y duna 
un presentacion con ta bay traha hunto pa reforsa e prome 
liña di cuido conforme e zorgakkoord cu a wordo firma na 
juni 2023. Un acuerdo unda cu tin diferente iniciativa delinea 
pa wordo ehecuta un pa un den e siguiente añanan. 


Durante e atardi aki AZV a elabora ariba e “meerjaren finan- 
cieel kader” pa asina por tin un manera eficiente, cu enfasis 
pa inverti den cuido specialmente cuido di prome liña. 
Mr. Brugman a elabora ariba e “uitbreiding huisartseno- 
pleiding”. E meta ta pa stimula mas yiu di tera pa studia y 
specialisa como dokter di cas akinan mes na Aruba. 


Mr. Ivo Dongen di SETAR a elabora over di e ampliacion di 
Aruba Health App, unda cu tur presente por a haci pregunta 
pa por sa mas di con e app lo yuda alivia e trabou di e dokter 
di cas. 


Minister Oduber ta gradici na tur persona cu a duna un 
presentacion y tambe tur cu tawata presente y na un manera 
interactivo a sa di haci pregunta y intercambia idea. Asina 
hunto na un manera efectivo y transparante lo keda traha 
pa innova e sector di salud pa mehora calidad di cuido di 
Aruba. 


Pa clausura e sesion minister Oduber a gradici tur e 
dokternan di cas pa nan trabounan. Nan ta nos prome liña 
di cuido cu ta traha bao hopi presion y nos ta balora nan 
trabounan. 


Reforsando e prome liña di cuido 


Minister Oduber a tene sesion informativo cu dokternan di cas 

DIAHUEBS mainta, Prome Minister Evelyn Wever-Croes a cuminsa su dia 
bishitando Graf von Zinzendorf School na San Nicolas en conexion cu dia 
di Himno y Bandera. 


Prome Minister a ricibi un caluroso bonbini den forma di un bunita presen- 
tacion di un baile tipico cu e alumnonan a prepara p’e. Tambe e muchanan 
a mustra Prome Minister obranan di man masha bunita cu nan a prepara 
pa un feria cu e scol ta bay tin dia 15 di maart pa celebra e dia nacional. 
Prome Minister a keda impresiona cu e talento artistico y e dedicacion di e 
muchanan pa cu e dia grandi aki. 


Tawata un mainta hopi ameno, unda Prome Minister a papia riba e impor- 
tancia di e himno y e bandera, riba e echo di ta un Arubiano, di stima nos 
dushi Aruba, tene nos isla limpi, stima y cuida nos animalnan, yuda otro y 
asina percura pa Aruba bay padilanti. 


Na final di e mainta agradabel aki Prome Minister a gradici juffrouw Edith 
pa e oportunidad di bishita klas 5, un klas di muchanan masha trankil y 
hopi creativo y a termina cu un mensahe pa e muchanan pa semper haci 
nan maximo esfuerso pa ta e miho den tur cos. Den nan estudio, deporte, 
of cualkier area di nan interes pa asina mañan nan ta esnan cu lo tuma 
posicionnan over den Gobierno y den tur otro sector. 


Den cuadro di Dia di Himno y Bandera, 


Prome Minister a bishita Graf von Zinzendorf School 

MANERA tur aña, e siman prome cu Dia di Himno y Bandera, 
Prome Minister Evelyn Wever-Croes ta haci su bishitanan 
na diferente scol, pa asina conta e alumnonan un poco di e 
historia di Aruba su dia nacional. E aña aki no ta un excep- 
cion, y diahuebs mainta Prome Minister a bishita Colegio 
Santa Teresita na San Nicolas, na unda e tabata tin e opor- 
tunidad di combersa cu e alumnonan di klas 5. 
  
Prome Minister a expresa cu e mainta aki tabata uno hopi 
interesante, na unda el a conta e muchanan un poco di e 
dia importante aki, mientras cu e alumnonan, na nan turno, 
a haci preguntanan, y comparti nan idea y deseonan. Esaki 
sigur ta di gran importancia, mirando cu ta asina e manda- 
tarionan lo haya un idea di kico en realidad ta e neces- 
idadnan di e alumnonan, cu ta nos futuro generacion, pa 
asina Gobierno por pone mas atencion riba e puntonan aki 
den nan maneho. Tambe Prome Minister a indica cu e tabata 
un mainta hopi ameno cu un klas hopi creativo y critico, pero 
na un forma hopi positivo y inspirativo. 
  
“Mi ta gradici Juffrouw Janine, y e staff completo di Colegio 
Santa Teresita pa un mainta hopi agradabel cu e muchanan 
di klas 5. Boso dedicacion na educacion di e muchanan aki 


ta bisto, mirando cu na e scol aki no ta solamente e lesnan, 
sino tambe habilidadnan cu nan por atende cu ne creando 
asina un fundeshi pa e muchanan ta mas exitoso den futuro. 
Di curason masha danki pa e oportunidad di por a bishita 
e scol, deseando cada un di boso un feliz Dia di Himno y 
Bandera”, Prome Minister a expresa. 


Prome Minister a bishita Colegio Santa Teresita 


E tabata un honor di por a comparti un poco 
di nos dia nacional cu e alumnonan di klas 5 

INFORMACION reciente ta enfatisa e alarmante desaroyo di 
e coral blanco invasivo, Unomia stolonifera, cu actualmente 


ta devastando e ecosisteman marino di Venezuela y cu a keda 
detecta na Cuba. Cu e menasa potencial di su expansion pa e 
islanan di Caribe (Hulandes), accion urgente y conscientisacion 
ta esencial pa salvaguarda biodiversidad marino y economia local 


di posibel consecuencianan catastrofico. 
Especienan invasivo ta animalnan of matanan di otro region di 
mundo cu no ta pertenece den nan ambiente nobo. E especienan 
aki por tin efecto ecologico grandi door di destrui flora of fauna 
nativo. Nan por causa tambe perdida economico grandi y nan 


por influencia salud humano. Especienan invasivo ta un menasa 
grandi tambe pa e ecosisteman marino mundialmente, incluy- 
endo Caribe Hulandes. Entre e invasornan aki tin e especie octo- 
coral Unomia stolonifera of “Pulsing Xenia” , originalmente for 
di Indo-Pacifico. Cu su crecemento rapido y falta di predadonan 


natural, e especie aki por surpasa especienan nativo y kibra habi- 
tatnan marino fragil manera cama di yerba marino y rif di coral. 


Background 
E coral invasivo suave U. stolonifera a ser identifica pa prome 
biaha na aña 2014 banda di costa di Venezuela. Nan ta kere cu 


el a keda introduci via negoshi ilegal di Acuario. Ya cu e especie 
aki por reproduci sexualmente y no sexualmente (of fragmento), 


hasta pida chikito por regenera pa plama. Unabes cu el a keda 
introduci, el a tuma posicion rapido di e rifnan poco profundo 
y substrato duro na profundidad di 0-50 meter, door di cua el 
a core cu e coralnan local y mata di lama pa keda cu e espacio. 
Door di investigacion haci despues a haya sa cu e especie di coral 
aki tabata tin un porcentahe promedio di 80% di cobertura, hopi 
mas halto cu e coralnan nativo. Den e areanan hopi colonisa, 


pisca ta desapareciendo pa motibo di perdida di habitat. 
Na aña 2022, durante un investigacion cu a tuma luga na Cuba 
door di Universidad di Havana, a descubri un octocoral desconoci 


cu despues a wordo identifica como e invasivo Unomia stolon- 
ifera. Ta sospecha cu e larvanan di coral a yega den awa di balast 
for di e barconan di combustibel cu a sali for di Venezuela, ya cu 
e sitionan cerca di e portanan Venezolano a wordo afecta hopi pa 
invasion. 


Con pa yuda 
Prevencion pa medio di monitor continuamente, specialmente 
den e areanan di riesgo halto manera hafnan marino y facili- 
dadnan petrolero, ta di sumo importancia. Deteccion tempran 


ta hunga un rol importante den mengua e menasa cu Unomia 


stolonifera ta trece. 


Participacion y conscientisacion di publico ta di vital impor- 
tancia. Ta urgi e comunidadnan local, e buceadonan recreacional, 
turista y tur stakeholder pa participa den e esfuersonan di detec- 
cion trempan door di raporta loke bo observa (potret, luga y 


fecha) di e coral invasivo aki na nan respectivo - Protected Area 
Management Organisation (PMO) -Fundacion Parke Nacional 
Aruba (FPNA),  STINAPA Bonaire,  CARMABI Curaçao  ,  Saba 
Conservation 
Foundation 
(SCF),  
Nature 
Foundation 
St. 
Maarten (NFSXM) and St. Eustatius National Parks (STENAPA). 


Si ta confirma cu tin un area invadi, mester sigui e recomenda- 
cionnan di e PMO local. Con pa logra a pesar di e retonan, detec- 
cion tempran ta clave pa mengua e menasa cu Unomia stolonifera 
ta representa. Cu vigilancia continuo, investigacion, y encuentro 


comunitario, tin speransa pa controla e problema potencial aki 
prome cu e bira un menasa grandi. 


Proteccion Contra Invasornan di Coral: 


Proteccion di e rifnan di Caribe 
(Hulandes) contra Unomia stolonifera 

E lucha pa nos Status Aparte a cuminsa na inicio di siglo pasa ora 


cu e visionario Henny Eman a start un campana di conscienti- 
sacion di un situacion cu no tabata husto. Un situacion cu tabata 
rekeri un cambio na bienestar di e pueblo di Aruba. E gobierno di 
Corsou tabata dicidi cu Aruba mester a acudi cerca dje pa cual- 
kier cos chikito. Aruba bou guia di e comerciante Henny Eman 


a cuminsa boga pa un separacion di Corsou pero cu lasonan 
estrecho cu Hulanda, un Status Aparte. Su grito pa Separacion a 
haya oido den tur skina na Aruba. 


Ora cu e refineria Lago y e waf, ambos a bin dor di intermedi- 
acion di Henny Eman, a establece nan mes na Aruba y a trece 
prosperidad pa e isla, e gritonan pa separacion a bira mas duro, 
mas fuerte y mas determinante. Shon Henny Eman manera e 
tabata wordo yama- a organisa demostracionnan grandi unda e 


lema Vox PopuIi Vox Dei (Bos di pueblo ta bos di Dios) tabata 
uza den bos halto. E bos di Pueblo mester a wordo scucha. Na 
1942 e bosnan aki a crusa frontera y Reina Wilhelmina a priminti 
e islanan cu despues di guera lo cambia e relacionnan colonial y 
cu lo bin un Reino nobo. 


Reina Wilhelmina a pasa su corona pa su yiu Reina Juliana na 
1948. Pa por logra e anhelo di e pueblo, esta un Status Aparte, 
partido AVP a wordo funda e tempo ey. Su pasion Henny Eman sr. 
a pasa over pa su yiunan y na 1941 e hoben hurista Shon A Eman 
a haci su entrada den politica. Entre september 1947 y januari 


1948 tata y yiu hunto cu Aristide Wever y Padu Lampe a organisa 
42 encuentro den club y casnan di hende pa asina colecta firma 


di hombernan Arubiano riba 21 aña pa entrega na Su Mahestad 
pa asina por cumpli cu e ferviente anhelo di e pueblo humilde di 
Aruba. 


Den un tempo dificil na unda e infrastructura tabata laga masha 
hopi di desea a logra haya 2147 firma.  E firmanan aki a wordo 
entrega na La Reina y a forma e base di e mocion di 18 di maart 


1948 ora Shon A Eman a haci entrega di mocion Eman na e miem- 
bronan di Mesa Rondo na Den Haag. Un mocion cu unanimante a 
keda acepta.  


E realisacion di nos Status Aparte ta trabou di generacionnan di 
lidernan grandi, kendenan a logra mobilisa nos pueblo pa e causa 
aki. E historia di Status Aparte ta tambe e historia di e progreso 
social economico y di emancipacion di Aruba y henter e pueblo cu 
a duna un man pa promove e causa aki, entre nan 2147 Arubiano 


balente cu a firma e peticion pa La Reina y a compaña e mocion di 
Shon A. Eman na Mesa Rondo Den Haag pa Aruba haya su Status 
Aparte.  


Mayoria di e firmantenan aki ya no ta cu nos mas, pero nan 


nomber a keda graba den nos memoria y riba Plaza 18 di maart. 


2147 homber Arubiano balente cu hunto cu lidernan visionario a 
pone e fundeshi cu awe nos ta baas den nos mes cas. E aña aki 
nos ta recorda cu 76 aña pasa e mocion di 18 di maart a keda 


entrega na Mesa Rondo na Den Haag. A dura casi 40 aña prome 
cu e anhelo di e pueblo a keda realisa dia 1 di januari 1986. Un 
logro di pueblo di Aruba, guia pa lidernan visionario. Nieto di 
Henny Eman y yiu di Shon A Eman, Henny Eman tabata e prome 
Prome Minister di pais Aruba.  


Fundacion 18 di maart ta invita henter pueblo di Aruba y princi- 
palmente  e firmantenan mes, nan yiunan, nietonan, bisanietonan, 
tataranietonan y nan demas famia pa un bunita celebracion diad- 
omingo awor dia 17 di maart riba Plaza 18 di maart for di 5ór di 


atardi pa 7’or di anochi. 


Ta rindi honor n’e 2147 firmantenan 


Fundacion 18 di maart cu un bunita celebracion riba Plaza 

E Tabel aki ta mustra e resultado di e top 15 tipo di manera 
di abuso identifica pa e respondiente- nan. Manera por wak: 
33,33% ta cay bou di Abuso di Control, 22.07% ta ser cate- 
gorisa como Abuso Emocional, y 13.53% ta cay bou di 
Abuso Fisico Leve y Abuso di Control Financiero. 


E prevalencia di violencia fisico tabata 14.71% loke ta un di 
cada 7 persona y e prevalencia di violencia sexual ta 9.49% 
cu ta 1 di cada 11 respondiente. 


Blousa di golpi y heridanan ta consecuencianan di violencia. 
Di e 660 hende muhe cu a contesta e preguntanan tocante 
IPV, tin un total di 163 heridanan raporta cu ta varia di 
golpinan, rasca, miembronan disloca, kima cu sigaria of otro 
obheto, djente kibra, y miskraam (perdemento di e baby). 
Golpinan: 16.56% 
Heridanan: 5.52% 
Kimamento: 1.42% 
Heridanan profundo: 1.60% 
Heridanan interno: 2.45% 
Miskraam: 8.59% 


Ora cu a puntra e hende muhenan cua comportacion a afecta 
nan bienestar fisico y mental, nan a indica cu 46.74% a ser 
causa pa comportacion di nan ex-partner, y 28.26% causa 
dor di comportacion di nan casa/pareha. 


E ora a puntra e respondientenan cuanto hopi e comporta- 
cion ey a afecta nan, riba cua 37.35% a contesta: un tiki so, 
y 44.58% a contesta hopi mes. 


Riba pregunta 56 (di e cuestionario): bo a yega di tin miedo 
di bo casa/pareha actual? 11.89% a contesta SI, y 88.11% 
a contesta NO. 
Riba pregunta 57: indicando cuanto hopi? 19.05% a 
contesta: apenas, 63.49% a contesta: tin biaha y 9.52% a 


contesta: (cas) Semper. 
Riba pregunta 58: bo a yega di tin miedo di bo ex-partner? 
23.17% a contesta: SI. 76.83%: NO (N=114) Riba pregunta 
59 indicando cuanto: 13.33% a contesta: un tiki, 44.17% a 
contesta Hopi; 7.50% a contesta: mi no sa y 2.50%: mi ta 
prefera di no contesta. 


E frecuencia mas menciona riba e preguntanan tocante abuso 
fisico y sexual of ponencianan ta: ¨un par di biaha¨ loke ta 
ser considera como un frecuencia basta halto. Literatura 
scientifico ta menciona cu abuso frecuente ta haci e sever- 
idad di heridanan bira pio. 


Discusion 
Si compara resultado di golpi y heridanan leve y profundo 
y heridanan interno y miskraam cu e resultado di abuso 
psychologico, ta notable cu e abuso psychologico tin un 
percentage mas halto. 


Si considera tambe cu e literatura scientifico tocante e topico 
aki ta menciona cu victimanan di VD/IPV ta menciona cu 
abuso psycologico ta ser experiencia como esun cu ta haci 
mas daño, ta surgi e pregunta si no ta necesario di cambia e 
escala di midi e diferente formanan di abuso. 


Te dia di awe violencia psychologico no ta explícitamente 
castigabel na Hulanda. Na e momento aki, ni polis ni Ministrio 
Publico NO ta registra abuso psychologico apart/separa. 


Distingui entre abuso fisico y psychologico ¨ta haci e regis- 
tracion menos precies, pasobra e margen di erornan/ 
foutnan ta bira mas grandi¨, tabata e contesta di un minister 
riba preguntanan haci pa Parlamento Hulandes. 


¨Ademas, e ta haci cu e administracion ta bira mas grandi, 
loke ta haci e registracion aki, no deseable¨. Tin hopi hende 
cu no ta di acuerdo cu e minister Hulandes aki. 


Pero SI tin paisnan cu a introduci leynan contra ¨coercive 
control¨, loke ta nifica control exagera/excesivo. Esaki a 
causa mas demanda y detencion. 


Mas paisnan manera Francia (2010), Nueva Zelandia (2018), 
Wales (2019), Escocia (2019) Ierland y algun estadonan di 
Australia (2018) y Merca (2019) tambe a introduci leynan 
contra control excesivo of exagera (Haasnoot, 2021). 


Investigacion encuanto Violencia Domestico na Aruba 


Capitulo 21 - Categorianan cu a uza pa midi IPV 


Diabierna, 15 Maart 2024 
AWEMainta 
COMUNIDAD 
31 


DIASABRA 16 di maart ta cumpli 73 aña 
cu Lago All Stars a hunga un wega di basket- 
ball contra Club Caribe na cancha di Caribe pa 
recauda fondo pa Irene Jacobs Fund, cu miem- 
bronan di Aruba Lions Club a crea pa yuda e 
mucha di Dakota. 


Jossy Mansur (d.f.m) doño y redactor di Diario 
y Clyde Harms, dos hungado di Club Caribe a 
convence Jim Downey (d.f.m) pa participa cu un 
ekipo di Lago Colony den un wega historico cu 
nan tabata planea pa yuda Lions Club den nan 
empeño asina nobel. 
Jim Downey tabata instructor di educacion fisico 
na LAGO y tabata hopi activo den sport en general 
paden y pafo di Lago Colony. Su prome matri- 
monio cu un muhe Arubiano a caba den divorcio 
y despues el a bolbe casa cu un Arubiano, Ida 
Lee Every, cu ken el a biba na Eagle Colony te dia 
di su morto. 


Irene Jacobs tabata un mucha di apenas 7 aña 
tempo el a corta su esofago (slokdarm) riba dia 
di Pasco 1946. Pa falta di recurso, no por a haci 
e operacion necesario. Na 1948 Lions Club a 
tende di e problema aki y e club civico a dicidi di 
recauda placa pa manda Irene Merca pa haya e 
tratamento y haci e operacion necesario. 
All Stars di Lago Colony a gana e wega 33 – 29 y 
Earl Cook, capitan di e ekipo a rcicibi e trofeo cu 
e organisadonan a pone disponibel. Segun Esso 
News, tabatin un “large crowd”. Tur placa cu a 
colecta na entrada a bay pa e Fund. 


No por a haya e suma cu e wega a genera, pero 
ta un hecho cu dos luna despues Irene Jacobs 
por a biaha pa Temple University na Philadelphia 
caminda Dr. Chevalier Jackson, e famoso special- 
ista di garganta a oper’e. 
Desde e fecha ey a organisa hopi evento deportivo 
pa causanan humanitario, pero e wega di basket- 
ball di 16 di maart 1951 ta esun cu a pasa den 
historia. 


Clyde R. Harms Sr. 


Leo Kuiperi di Caribe ta bula pa Caribe contra Jim Downey 
di All Stars di Lago Colony pa habri e wega historico dia 
16/03/1951. E referee ta Ed Babcany. 
Foto cortesia Aruba Esso News 


Irene Jacobs ta presenta e trofeo na Earl Cook, 
capitan di Lago All Stars. 
Foto cortesia Aruba Esso News 


Pa di prome biaha na Aruba, 
Un evento deportivo ta recauda placa pa un causa humanitario 

Receta 
TIEMPO PREVIO: 30 minutos 
HORA DE COCINAR: 30 minutos 
TIEMPO TOTAL: 1 ora 


4 SERVICIO 
Ingredientes: 
2 paquetes de masa para empanadas 
2 huevos batidos grandesㅤ 
2 libras de carne de cerdo molida 


Mezcla de chorizos 
4 c/u. chile guajillo 
2 c/u. chile california 
2 tazas de agua caliente 
4 dientes de ajo 


2 cucharaditas Comino 
1 cucharadita canela 


2 cucharadas de pimentón 
1/2 cucharadita Nuez moscada 
2 cucharaditas Orégano 
2 cucharaditas Tomillo 
1 cucharadita nuez moscada fresca 
1/4 taza de vinagre blanco 
2 cucharadas. chipotle, enlatado 


2 cucharadas. Agua caliente 
1 cucharada. Aceite de oliva 
1 cucharada de mantequilla 


3/4 c/ u. Cebolla morada, picada pequeña 
1 c/u. Papa 
3 cucharaditas Sal, dividida 
1/4 cucharadita Pimienta 
1/2 taza de pimiento del piquillo, picado 
3 cucharadas de perejil picado 


2 onzas. vinagre de jerez 


Ensalada de manzana 
1 manzana grande , en rodajas 


1/4 cebolla morada grande , en rodajas 


1 c/u. Jugo de limon 
1 cucharada. menta, picada 
1 cucharada. perejil, picado 
1 habanero pequeño , picado 


1 cucharada de aceite de oliva 
1/4 cucharadita Sal 
1/4 cucharadita Pimienta 
1 taza de rúcula 


Direcciones: 
1. En una sartén caliente tuesta ligera- 
mente los chiles secos. remójalos en agua 
caliente sazonada durante 5 minutos 
reserva el líquido. 
  


2. En una licuadora, licúa los chiles secos 
hervidos con ajo, 1 cucharadita de sal, 


comino, canela, pimentón, nuez moscada, 
orégano, tomillo, nuez moscada fresca 
rallada, vinagre, chipotle y agua caliente 
hasta que estén bien mezclados. 


3. En un tazón grande, mezcle el [Chorizo] 
con la carne de cerdo molida y la flecha 


para marinar el mayor tiempo posible (30 
minutos al menos). 
  


4. En una sartén grande caramelizar las 
cebollas picadas con aceite y mantequilla, 
luego agregar la papa, 1 cucharadita de 
sal y pimienta. Agrega la carne de cerdo 
molida, desmenuzándola mientras se 
cocina. Añade el pimiento del piquillo, el 


perejil picado y desglasa con jerez. 
  
5. Coloque 1,5 cucharadas. de mezcla de 
chorizo en el medio de cada disco de empa- 


nada.  dóblelo y presione para cerrarlo 


(cepille con huevo batido o agua dentro de 
los bordes para sellar. Doble comenzando 
en un borde de la media luna de la empa- 
nada, luego doble las siguientes esquinas 


entre sí y termine en el borde opuesto de 
la empanada. 
  
6. 
Freír 
en 
aceite 
a 
350°F/177°C 
(olla o sartén) hasta que estén liger- 


amente dorados y crujientes o untar 
con huevo batido por encima y hornear 
a 350°F/177°Coven durante unos 15 
minutos o hasta que se doren encima de 
las empanadas. 
  


7. En un tazón pequeño, mezcle una 
manzana en juliana, 1/4 de cebolla 


morada en rodajas, 1 habaneto picado, 
1 cucharada. perejil picado y 3 tazas de 
rúcula silvestre con jugo de 1/2 limón y 1 
cucharada de AOVE (condimentar). 
  
8. ¡Disfrutar! 


EMPANADAS 


Esta receta te mostrará cómo hacer las mejores 
empanadas de todos los tiempos.  Una mezcla 
perfecta de sabrosa carne de cerdo molida y 
una mezcla casera de chorizo, estas empanadas 
prometen una explosión de sabor con cada bocado.  


El exterior crujiente encierra un relleno picante y 
aromático que ha sido marinado a la perfección. ¡Pero 
eso no es todo!  Acompañando estos deliciosos 
bolsillos de alegría hay una refrescante ensalada 
de manzana, que agrega un toque de dulzura 
y entusiasmo para equilibrar la solidez de las 
empanadas. 

Fortaleza pa Famia 


Sinceramente, Pastor Marcel Balootje 


TA bon pa nos tur recorda esaki: No ta existi ningun 
organisacion, tampoco pais, ni angelnan den cielo cu lanta 
contra Dios, su principionan y contra Dios Su boluntad y 
Su Palabra cu a gana e bataya. 


Exodus 14:14 ta para skirbi: Señor lo bringa pa boso y 
boso lo keda keto. 


No ta existi ningun hende duro, orguyoso, arogante cu Dios, 
no por deal cu ne, hopi reynan y prinsnan a pensa esey y 
nan a wordo derota. Farao di Egipto, Jezabel, Senaquerib 
di Siria, y tur esnan cu awor den tempo moderno aki a 
pensa cu nan a gana Dios, cual nan ta hopi pa menciona, 
tur mester a dobla rudia y reconoce cu Hesus Cristo ta 
Señor. 


Tur locual hende por haci ta bochincha terenal, y Dios 
a demostra tur momento cu ora hende kier persisti den 
maldad Dios mes lo atende cu nan fuertemente (Romanonan 
1:28-32). 


No tin ningun Hues terenal cu por gana Dios Todopoderoso, 
hopi biaha hende mester perde aki na tera pa Dios ricibi e 
Gloria den cielo, pa asina nan no bisa despues ta nan a 
haci’e, ni tampoco haci politica cu Gloria di Dios, pasobra 
Dios no ta comparti su Gloria cu ningun hende. 


Laga nos corda bon cu Lama Cora no ta Moises a habri’e 
sino ta Dios. 
Dios a permiti David mata Goliat, door cu e a lanta contra 
Dios. 
Ta Dios pa para e biahe di Jonas ora cu e kier a bay Tarsis. 
Ta Dios a baha candela for di cielo contra e sacerdotenan 
di Baal no ta Elias. 


Den e buki di Isaias capitulo 37 vers 21 ta para skirbi: E 
ora ey Isaias yiu homber di Amos a manda bisa Ezekias: 
Asina Señor e Dios di Israel ta bisa: Pasobra bo a haci 
oracion na Mi tocante Senaquerib rey di Siria, esaki ta e 
palabra cu Señor contra dje. 


Den versiculo 35 Señor ta bisa: Pasobra Ami lo defende 
e stad aki, pa salb’e pa mi mes causa, y pa causa di Mi 
sirbido David. Y na final di e historia den versiculo 36 en 
adelante tur hende por lesa kico a tuma luga. 


Marco 8:36-37 ta para skirbi: Pasobra ki probecho un 


hende tin, si e gana henter mundo y perde su alma? Pasobra 
kico un hende lo duna a cambio di su alma?Pasobra ken 
cu tin berguensa di Mi y di Mi palabranan den e genera- 
cion adultero y pecaminoso aki e Yiu di hende, tambe lo tin 
berguensa di dje ora cu E bin den e gloria di su Tata hunto 
cu e angelnan santo. 


Nos ta para na momento hopi decisivo, pa nos pais y pa 
nos futuro generacion, y tin hopi hende ta kere cu ta contra 
iglesia of ta contra hende nan ta bringa, pero alcontrario 
ta contra Dios, ta rechaso di Dios ta tumando luga. 


Locual hende ta premira como goso/ganashi awe, den un 
momento of otro por bira un lamento. 


Dios nunca a perde un bataya, ta dificil bringa contra Dios 

Mateo 11: 28-30 
“Vengan todos amí todos los que estan fatigados 
y agobiados por la carga y yo les dare alivio. 


Tomen mi yugo sobre ustedes y aprendan de 
mi que soy manso y humilde de corazon y 
encontraran descanso porque mi yugo es suave y 
mi carga ligera” 


Ta Anuncia fayecimento di nos querido esposo, 
tata ,welo, ruman 


Juan Carlos 
Velez Cano 
Director di Shoe Express N.V. 


A traha duru pa sali dilanti y cu orguyo pa su 
famia y su pais. 
Tabata miembro activo di misa Fatima na Dakota 
y di misioneronan di Lazos de Amor Mariano. 


Tabata juda muchanan di Imelda Hof unda a 
duna les di Señor. 


Casa: 
Bertha Lucia Velez Salazar 


Yiunan: 
Ana Maria Diaz Velez 
Jessica Arteaga Velez 
Emanuel Velez 


Nietonan: 
Ariana Catalina Velez Cano 
Evamarie Veny Lucia Diaz 
Aaron Diaz 


Nueronan: 
Jerry Diaz 
Julian Arteaga 


Ruman na Aruba: 
Maria Eugenia Velez Cano 


Resto di famia ta sufri su dolor na su pais natal 
Colombia. 


Ta invita un y tur pa acto di condolencia y misa 
Diasabra 16 di maart 2024 orario 2pm pa 4pm na 
Misa di Fatima na Dakota. 


Laga tur loke ta spera mi ta bunita 
Laga tur locual cu mi encontra na caminda 
ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa 
fayecimento di nos ser stima: 


Federica Beatriz Fingal 
Cariñosamente yama “Ica” 
*04-07-1951 - †13-03-2024 


Acto di despedida lo wordo anuncia despues 


GRADICIMENTO 


Dispidi di un miembro stima di 
bo famia no ta nada facil. 
Mas si e tawata debi na un 
malesa largo y doloroso. 
Pero e sosten di tur hende nan rond di nos 
a haci esaki y un poco menos doloroso. 
P’e motibo aki nos kier a gradici un y 
tur cu tawata tin nos ruman 


Geraldine C. Coffi 
Den nan oracion y curason 


Un danki grandi ta bay na su huisdokter Dr. U. 
Hoelas-Ramcharan y Dr. J. Torres – Oncoloog- 
Imsan,cu semper tawata tey p’e y pa nos tambe. 


Na PRAY FUNERAL HOME 
pa nan tremendo servicio. 


Pero un danki special ta bay pa nos famia nobo di: 
HOSPICE ATARDI, cu a yama nan guest 
bonbini cerca nan, man habri y a trata 
nan huesped durante 7 siman cu tur nan 
profesionalismo, cariño y amor. 


Boso trabao (di cada un di boso sin excepción) 
ta uno inpagabel y haci cu amor. Nos lo ta 
eternamente agradecido na boso. 
Danki di curazon. 


Su rumannan Ernand Coffi y 
Michael y Detty Coffi – Wever. 


MINISTER Plenipotenciario di Aruba mr. Ady Thijsen a haci un bishita di cortesia 
na e embahador di Belgica pa Reino Hulandes, Anick van Calster. 


Banda di a cera conoci cu otro, embahadora Van Calster lo ta diabierna 15 di 
maart na Aruba pa un bishita oficial. 
P’esey embahadora Van Calster a pidi e 
reunion aki cu Minister Thijsen pa pasa 
riba algun puntonan cu lo por ta impor- 
tante pa su bishita na Aruba. Durante 
di su bishita na Aruba embahadora Van 
Calster lo wordo acompaña pa su colega 
embahador di Belgica na Colombia. 


Minister Thijsen a probecha di e opor- 
tunidad pa informa embahadora Van 
Calster cu parti di su maneho, ta pa 
estrecha e lasonan cu embahadanan 
pa mira riba cual terenonan nan lo por 
coopera cu Aruba. Di parti di embaha- 
dora Van Calster ela bisa cu sigur e ta 
habri pa mira unda por tin cooperacion. 


Potret cortesia di Arubahuis 


Minister Thijsen a bishita 
embahadora di Belgica 

Lagrima y flor por seca, 
Su recuerdonan y tur loke el a haci pa nos 
lo keda graba pa semper den nos mente y curason. 
“Cerca Dios mi alma ta na paz. 
Di dje mi salbacion ta bini.” 
Salmo 62:1 


Cu profundo tristesa den nos curason, 
pero agradecido na Señor pa tur locual el a haci y significa pa nos, 
Nos ta anuncia cu a bay sosega den brasa di Señor, 
nos tata, ruman, omo y welo: 


Sr. Bibiano 
Paulino Croes 
Miho conoci como Bibi 
* 2 di december 1940 - 
† 10 di maart 2024 


Na nomber di su: 
Esposa: 
† Maria Leonora Kelly – Croes 


Compañera: 
† Jacky Danje, Ana Ramirez 


Yiunan: 
Carina y Roland Croes, Ralph Croes 


Nieto: Zedrick Croes 
Considera como nieto: Answin Lacle 


Rumannan: 
† Hendrick y Remacla Croes-Everon y 
† Mario Croes 
Cornea y † Rosimbo Croes-Biesum y famia 
Lorenzo (Miano) y Jolanda Croes-Rafini y famia 
Juan (Ety) Croes y famia 
Luciano (Lucio) y Marina Croes-Schutte y famia 
Maria (Miriam) Croes y famia 
† Chido y † Lulu Croes-Schlipken y famia 
† Nicolina y † Coco Werleman-Croes y famia 
† Susanna y † Ishi Maduro-Croes y famia 
† Carmen y † Casper Kunfermann-Croes y famia 
† Stella y Tai Fung Lee-Croes y famia 
Jacinto y Dora Croes-Croes y famia 
Erna y † Eddy Hoevertsz-Croes y famia 
Filomena Croes y famia 
† Harry y Ligia Croes-Solognier y famia 
Maiky Croes y famia 
Anchie Croes y famia 
Eta y Roy Curiel-Croes y famia 
Glenda y Gilbert Jansen-Croes y famia 


Sobrino y sobrinanan, primo y primanan, comer y compernan Ihanan, bisiñanan, 
amigonan 


Y demas famia: Croes, Kelly, Biesum, Everon, Rafini, Schutte, Schlipken, 
Werleman, Maduro, Kunfermann, Lee, Hoevertsz, Curiel, Jansen, Solognier, Lacle, 
Tromp, Dijkhoff, Danje, Ramirez, Henric 
Ta invita pa asisti na e acto di entiero cual lo tuma lugar: Diasabra 16 di maart 
2024 pa 4’or di atardi saliendo for diMisa Santa Filomena pa santana Catolico na 
Paradera. E restonan mortal lo ta reposa den misa for di 2or di atardi. 


Famia, amigo y conocir cu ta desea di compaña nos un rato den e dianan prome cu 
despidi di nos tata, Bibiano Croes, ta bon bini na Cas Ariba 31-A, entre 7or y 9or di 
anochi. 


Disculpa nos si den nos tristesa nos por a lubida di menciona un of otro famia.Nos 
ta lamenta cu despues di entiero no ta ricibi bishita di condolencia na cas. 


“Señor ta mi wardador, mi no tin falta di nada. 
Den cunucu di yerba berde e ta pone mi sosega” 
Salmo 23: 1,2 


Cu hopi dolor na nos curazon pero conforme cu 
Dios su boluntad nos ta participa cu a fayece na 
Ocala Florida nos esposa, mama, wela, ruman, 
tanta, sobrina y prima stima 


Ivy Marcia Tang 
Yuk-Comenencia 
*05-06-1963 – †01-03-2024 


Acto di ceremonia di despedida lo 
wordo anuncia despues. 


Staff y personal di Colegio Nigel Matthew 
kier a anuncia fayecimento di sr. 


“Bibiano Paulino Croes” 
Tata di nos rector (RC) sr. Ralph Croes. 


Colegio Nigel Matthew ta extende su profundo 
condolencia na famia di e defunto. 
Cu sr. Bibiano Paulino Croes sosega na paz. 

Ma Abo ta Esun cu a saca mi 
for di bariga di mi mama; 
Bo a haci mi confia tempo cu mi tabata 
na pecho di mi mama. 
For di mi nacemento mi a wordo entrega na Bo; 
for di den bariga di mi mama Bo tabata mi Dios. 
Salmo 22: 9-10 


Cu profundo tristeza na nos curason nos ta 
anuncia fayecimento di nos ser stima: 


Mia Marienne 
Geerman 
*27-12-2023 - †09-03-2024 


Na nomber di su: 
Mayornan: 
Maurienne Pablo 
Giomar Geerman 


Ruman: 
Gion Geerman 


Welanan: 
Iris Palm 
Joanne Kock 


Welonan: 
Maurits Pablo y Suzanne Mackay 
Juni y Ruthmila Geerman Jansen 


Tanta y omonan: 
Mauson Pablo y Sheny Montero. 
Jaydrick Geerman 
Maurilyanne Pablo 
Sislaine Geerman 


Omo y tantanan Grandi: 
Samantha Palm y pareha 
Jeremy Palm y Raisa Llanes. 
Marianne Pablo y yui 
Leonitza Royer 


Madrina y padrino: 
Nicole Danies y Mauson 


Bisa wela y welonan: 
Emery y Clotilde Palm-Morales 
Mariano Pablo y Anchie Smolders 
Eugenio y Imelda Geerman Noguera 
Lucia Maduro y famia 
Fresia Tromp y famia 


Tatara welanan: 
Maria Auxiliadora Palm Dirksz 
Hacintha Paesch y famia 


Primonan y prima stima: 
Tariq jr Ohab, Samriq Ohab,Monifa Hersisia, 
Samir Croes,Jeremy Palm, Jamal Stamper 


Demas famianan: 
Palm, Pablo, Geerman, Hoek, Morales, 
Noguera, Maduro,Tromp, Dirksz,Ohab, Hersisia, 
Croes,Paesch, Kock, jansen,Danies, Ras, Hart. 


Ta invita pa acto di entiero diabierna 15 maart 
2024 di 9-10 di mainta na Aurora Funeral 
Home. 


Despues pa Santana Central na Sabana 
Basora. 


Nos disculpa si den nos tristesa nos por a 
lubida cualkier persona. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu profundo tristesa na nos curason nos ta 
anuncia fayecimento di: 


Rafaela Maria Croes 
*24-10-1939 †08-03-2024 


Na nomber di su: 
Compañero: 
†Pedrito Erasmus 


Yiunan: 
Diana Erasmus 
Janine Croes 


Mescos cu yiu: 
Jeremy Dirksz 
Adonai Henry 


Rumannan: 
†Efraim, Frida Croes-Schönherr y famia 
Aurora Croes y famia 
Aura, Janaika y Juleeza Croes 
Osbaldo Croes 
Rudolf Croes y famia 
†Robert (Robby), Justina Croes-Werleman y 
famia 
Rosimbo (Timo), Maria Croes-Maduro y famia 


Swa y Cuñanan: 
†Jacobo, †Rufina Erasmus-Boekhoudt y famia 
†Vicente, †Ida Erasmus-Gill y famia 
†Juanita Erasmus 
Sira, Juan Semeleer Erasmus y famia 
†Ita Erasmus y famia 
†Elio, Antonia Erasmus-Martinez y famia 
Annie, Erwin Vis-Erasmus y famia 
Bettie, Casin Giel-Erasmus y famia 
Norma Erasmus y famia 


Ihanan: 
Sergio Tromp, Gregory Donata, Gio Franken 


Primo y primanan, sobrino y sobrinanan, bon 
bisñanan y na tur bon amistad nan di cas. 


Amiga di cas: Maureen Dirks, Dayla Maduro 


Bon amiganan: 
Dita Wever, Mercedes Pieters, Eileen Snijders, 
Manirma Lampe, Vilma Tromp, Lucila Croes 


Demas famianan: 
Croes, Erasmus, Schönherr, Werleman, 
Maduro, Boekhoudt, Gill, Semeleer, Martinez, 
Vis, Giel, Kelly, Tromp, Weller, Zievinger, Lacle, 
Geerman 


Nos ta invita tur famia y conocirnan pa asisti 
na e acto di entiero cual lo tuma lugar na 
Kerki Protestant na Piedra Plaat diamars 19 
di maart 2024, di 9’or pa 11’or di mainta. 
Despues lo sali pa Santana Protestant na 
Piedra Plaat. 


Nos disculpa si den nos tristesa nos por a 
lubida di menshona un of otro nomber 
di famia y of amistad, nos ta lamenta cu 
despues di entiero nos no por ricibi bishita na 
cas. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda 
di boso Curazon, mi por stens di loke Señor ta hasi” 
Salmo 33 


Ta participa fayecimento di: 


Don D. Butts 
*05-12-1949 - †11-03-2024 


Acto di despedida lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Stanley Elvirio Boekhout 
Mihor conosi como: “Stanley Coneuw” 
* 03-11-1964 - †06-03-2024 


Na nomber di su: 
Yiu: Stanley Boekhout 


Mayornan: 
Sylvia Boekhout Henriquez y †Cornelis Boekhout 


Rumannan: Hilaria Henriquez 
Vivian Boekhout 
Minguel Boekhout 
Jane Boekhout y Jimmy Dirks 
Ludy y Vito Maduro 
Joel y Giancarla Jansen 


Mama di su yiu: Sonia Tromp 


Comer y comper: Angeline Tromp, Jimmy Dirksz 


Sobrino(a)nan: Jeandre, Jeanille, Lupita, Alvin, 
Mevelin, Jermain, Marsela, Joanne, Julissa, Joshua, 
Jeanpierre, Vito, Joally y Josanne. 


Tanta y Omo nan: Aida Harms Boekhout 
Chika y George Wijshijer 
Lidia Boekhout 
Joyce y Tilo Willems 
Ronny Boekhout 
Mario Boekhout 
Modesto Werleman 


Amigonan di cas: Eugene Flanegin, Simon 


Prima primo nan y Demas famia: Boekhout, 
Henriquez, Werleman, Tromp, Wever, Vrolijk, 
Jansen, Maduro, Ras, Cid Cabrera, Wijshijer, 
Harms, Dirks, van der Biezen, Lampe, Winterdaal, 
Willems, Briesen, Leon, Geerman, Rasmijn, Carty, 
Kwidama, Flanegin, Wernet, Eljadue, Pacheco, 
Roja, Hernandez, Quandt, Kelly, James, Sanchez, 
Danje, Gonzalez, Koolman. 


Ta invita pa e acto di entiero cual lo tuma lugar 
diasabra 16 Maart 2024 di 9or pa 11 or na Misa 
imaculada Concepcion na sta Cruz despues 
saliendo pa Santana Catolico Pastoor de Vries na 
Santa Cruz. 


Diabierna, 15 Maart 2024 
AWEMainta 
OBITUARIO 
37 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu profundo tristesa na nos curason pero 
conforme cu boluntad di Dios nos ta anuncia 
fayecimento cristianamente di: 


Felephina Maria Tromp 
Mihor conoci como “Pechi” 
*23 augustus 1926 - †06 maart 2024 


Na nomber di su: 
Rumannan: 
†Felix y Maria Tromp-Tromp y yiunan 
†Dominico Tromp “Shonco” 
†Guillermo Tromp y yiunan 
†Cecilio Tromp y †Edwina Krozendijk-Tromp y 
yiunan 
†Reynaldo Tromp 
Rafael Tromp y †Estela Tromp-Farro y yiunan 
Heraclea Giel-Tromp “Graciela/Comer” y 
†Mario Giel y yiunan 


Na tur su primo y primanan, sobrino y 
sobrinanan, ihanan, comer y compernan, 
cuñanan, bisiña y conocirnan 


Demas famia: 
Kelly, Tromp, Giel, Irausquin, Werleman, Perez- 
Zarate, Braafhart, Hawkins, DeLanooi, Krozendijk, 
Henriquez, Floranus, Scoop, Martis, Plaate, 
Croes, Stewart, Lodoño, Ruiz, Kock, Jones, 
Loefstop 


Na su ayudantenan cu a cuide na cas: 
Wendy, Zhenia, Monique y na Stichting Thuiszorg 
na Jaburibari. 


Nos ta invita tur famia y conocirnan pa asisti na 
e acto di entiero cual lo tuma lugar na Misa Sta. 
Filomena na Paradera diabierna 15 di maart 
2024, di 12’or pa 4’or di atardi. 


Despues lo sali pa Santana Catolico na 
Paradera. 


Nos disculpa si den nos tristesa nos por a lubida 
di menshona un of otro nomber di famia y of 
amistad, nos ta lamenta cu despues di entiero 
nos no por ricibi bishita na cas. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. Salmo 33 


Cu dolor na nos curason, nos ta participa 
fayecimento di nos ser stima: 


Sr. Rosimbo Werleman 
Mihor conoci com “Ronny of Oi” 
*06-05-1959 - †09-03-2024 


Acto di entiero lo wordo anuncia despues 


Perdida di un mama ta un di e dolornan di mas grandi 
cu un curason por conoce. Pero su amor, bondad 
y sabiduria lo biba pa semper y lo t’ey cu nos pa 
eternidad. 


A bai drumi dushi den brasa di senor, nos kerida mama, 
oma, ruman, tanta, prima y amiga: 


Filomena “Mena” 
Teresita Laclé 
Sunrise: 22-06-1951 - Sunset: 11-03-2024 


Na nomber di su: 
Mama: 
†Natividad Sira Laclé-Oduber 


Tata: 
†Juan Ovid Laclé 


Yiunan: 
Zulaika Briezen y Sandro de Cuba 
Milouska Briezen y Jeffrey Lopez 
Franchesca Briezen 


Nietonan: 
Devin, Ian y Isabella de Cuba 
Kane y Stevie van Heusden 
Zyra Flanegin 


Tata di su yiunan: 
†Juan Mario Briezen 


Rumanan: 
Frieda y Glyn Morgan 
†Ronny y Marie Pierre Laclé-Fénart 
† Dolfi y Vivecca Laclé-Chirino 
Johnny y Dilaila Laclé-Harms 
Rafael y Vera Laclé-Gomez 
† Ethlyne Laclé 
Dennis Laclé 
† Glenn y Trina Laclé-Maduro 
Mary Laclé 
Steve y Odalis Laclé-Lopez 
Subrina y subrino nan: 
Mark, Marice, Esmee, Paco, † Dave, Alvin, Levi, Ewald, 
Oswald, Joanaila, 
Ralph, Melissa, Marilynn, Annuard, Thierry, Odille, Odina 


Ex-suegra/o: 
†Juan y Aida Briezen-Ridderstap 


Ex-Swa nan: 
Glenn Briezen y famia, Eddy Briezen y famia 


Persona/famia nan cu a nifica hopi pa nos mama: 
Gaby Laya, Jenny Paredes, Edline, Imelda, Daisy Weller, 
† Ronny Werleman, Famia van Heusden, Lehmann & 
Davelaar, Hubert de Cuba y famia, Urbano Lopéz y 
famia, Famia Flanegin, Teresita & Chemmy Dubero, Mary 
Munoz, Gershom Oduber y famia, Miriam van Bochove 
– Oduber y famia, Henneke & Lambert Naudin-Ten Cate 
y famia, Ageeth & Theo Kok, Ursulita Tromp- Ridderstap 
y famia, Famia Cornelis-Pera, Famia Hurkmans-Souza, 
Famia Meerendonk, Famia Lejeuz-Gumbs, † Felepa 
Saladin-Oduber, † Stella Oduber y full famia Laclé y 
Oduber 


Amiganan: 
Violeta Dijkhoff, Edna Croes, Aantje Vrolijk, †Rosleen 
Oduber 


Su tanta y omo nan, primo y prima nan y demas famia. 


Personal di Wondenpoli, Light Life, Faith & Hope, Afdeling 
B3 y B4 di Hospital, Imsan Diabetic Center. 


Ta invita pa acto di condolencia cu lo tuma lugar 
diabierna 15 di Maart 2024 na Aurora Funeral Home di 
7-9 pm. 


Su “Celebration of Life” lo tuma lugar diasabra 16 di 
Maart 2024 na misa Santa Filomena na Paradera di 9-11 
am. 


Preferibelmente bin bisti den colornan alegre. Despues di 
entiero, no ta ricibi bishita na cas. 


Nos disculpa si den nos tristesa nos por a lubida di 
menciona un of otro famia y amistad. 


Anuncio di fayecimento 


Patricia Tromp 
Mihor conoci como Tisha 


Na nomber di su: 
Yiunan: 
Patrick Ruiz y Melissa Ruiz-Maduro 
Darline y Jhonny Bedoya Gonzalez 


Nietonan: 
Terrick Ruiz, Emma Ruiz, Tessa Ruiz, Chloë Ruiz, Thiago 
Bedoya Ruiz, Gianna Bedoya Ruiz, Mateo Bedoya 
Gonzalez 


Tata di su yiunan: 
Donald (Donny) Ruiz y pareha 


Mayornan: 
†Hypolito (Poli) Tromp 
†Mercedes Tromp-van der Biezen 


Rumannan: 
†Rosalinda (Linda) Croes-Tromp 
Glenda y Pete Geerman-Tromp 
Lisette (Liesje) Tromp 


Manera rumannan: 
† Ricalda (Cada) Winterdal y famia 
Myrna y Alberto van der Biezen y famia 


Subrinonan: 
Geraldine Geerman y Jonovan Dubero y yiunan, Gerrit 
Croes, Michael Geerman, Marynelle y Alexander Ras-van 
der Biezen y yiunan 


Tanta y omo stima: 
Mary Giron-Van der Biezen y famia 
Ambrosio (Shito) y Arnolda Van der Biezen-Pourier y 
famia 


Tantanan: 
†Anita y Luis Figaroa-Tromp y famia 
Veronica van der Biezen y famia 
Celestina van der Biezen y famia 


Omonan: 
†Gregorio y Lodewika Tromp-Figaroa y famia 
Aniceto Tromp y famia 
Dominico y Elsa Tromp-Figaroa y famia 
Eulogio (Okko) Tromp y famia 
Jose Tromp y famia 
Max y Filomena Tromp y famia 
Gregorio (Goy) Van der Biezen y famia 
Victor van der Biezen y famia 


Famia di nuera: 
Sergio y †Sylvia Maduro 
Cheryl y Tom Buchman y yiunan 
Michael y Vanessa Maduro 
Jeffrey Maduro 


Famia di nuero: 
Yolanda Ramirez 
Juliana Ramirez 
Genesis Orman 


Amiganan stima: 
Evelyne, Sheila, Rina, Carina 


Bon amigo: 
Dudley Nicholson 


Y demas famia: 
Tromp, Croes, Ruiz, Geerman, Van der Biezen, Bedoya, 
Figaroa, Pourier, Giron, Maduro, Werleman, Correa, 
De Cuba, Winterdal, Damon, Semeleer, Ras, Guedez, 
Gomez, Kock, Willems, Oduber, Boekhoudt, Yarzagaray, 
Wolf, Flanegin. 


Nos ta pidi disculpa si nos por a lubida algun familiar di 
e defunto. Ta lamenta cu despues di entiero no ta ricibi 
bishita di condolencia na cas. 


E ta nos deseo pa enbes di manda krans pa haci un 
donacion pa Edmund Harms Foundationof Fundacion 
Hospice Atardi den nomber di e defunto. 


Acto di entiero ta tuma lugar na Pro Catedral San 
Francisco, diasabra 16 di maart 2024 di 1 pm – 3 pm 


